Bermula Dari Hobi Kini Pengumpul Terbesar Cycas Dan Cycad

Berkunjung ke sebuah kediaman pencinta cycas nun jauh ke utara, menemukan penulis dengan pemilik kediaman yang gemarkan sesuatu yang eksotik menjadi latar kediamannya. Rumah teres lot tepi ini sememangnya terkenal di kalangan penduduk setempat kerana rupa bentuk landskapnya yang tampil berbeza di kejiranan tersebut. Mempunyai jiwa yang suka pada haiwan dan tumbuh-tumbuhan eksotik sejak dari kecil lagi, pemilik iaitu Mohd Anuar membawa penulis mengenali dengan lebih dekat akan minat dan kecintaannya pada spesies cycas.

“Kalau dilihat pada minat saya, sememangnya sesuatu yang eksotik menjadi perhatian saya sepanjang mula membina taman di kediaman ini sejak 12 tahun lalu. Jika dahulu orkid, fern dan pokok hutan menjadi keutamaan koleksi peribadi tetapi sejak Januari 2015 saya mula beralih arah kepada pokok cycas,” terang pemilik membuka bicara pertemuan kami.

Pemilik sememangnya berazam ingin mempunyai laman berkonsepkan cycas dan cycad yang jarang dimiliki oleh pemilik taman yang lain. Ia umpama satu kepuasan diri apabila berjaya mengumpulkan pelbagai spesies cycas dari serata dunia. Malah setakat ini kebanyakan cycas yang dimiliki ada dibeli di Thailand, China dan India. Paling menarik perhatian penulis apabila minat dan kesungguhan pemilik direalisasikan sehingga menjadi kenyataan. Bermula dari zero, pemilik melakukan pencarian di laman web sehingga bertemu dengan supplier cycas ini. Dari situ bermulalah rutin mendapatkan pelbagai spesies cycas yang tidak terdapat di Malaysia. Memandangkan kos dan harga yang mahal, pemilik bermula dengan mendapatkan anak pokok bersaiz ibu jari sebelum menanam dan membelanya di dalam pasu.

“Kecantikan dan keistimewaan cycas ialah terletak pada ubi dan juga silara daunnya. Bilah-bilah daun yang menarik ini dan juga kepelbagaian warnanya menarik perhatian saya. Tidak ramai yang tahu cycas sebenarnya mempunyai daun berwarna merah, biru, kuning dan coklat tetapi ia sukar didapati. Biasanya yang paling popular adalah spesies berdaun hijau. Saya mempunyai koleksi cycas yang pelbagai warna ini yang kebiasaannya akan menyerlah apabila ia mencecah umur yang bersesuaian,” tambah pemilik lagi.

Pemilik juga memaklumkan kepada penulis, cycas ini begitu sukar untuk didapati di nurseri kecuali untuk spesies yang common seperti Cycas revoluta. Malah ramai juga sahabat-sahabat di alam maya yang membeli anak pokok dari pemilik. Bermula dengan minat untuk diri sendiri kini minat tersebut pemilik kembangkan menjadi perniagaan sampingan.

“Saya akui sebagai peminat cycas, saya juga pada mulanya begitu sukar untuk mendapatkan pelbagai spesies yang saya temui di internet, di nurseri-nurseri di seluruh Malaysia. Harganya yang mahal serta kesukaran mendapatkan benih tersebut membuatkan ia tidak menjadi spesies pilihan di nurseri. Sebab itu saya berusaha mencari pembekal cycas ini di Thailand dan berjaya memesannya. Pada mulanya saya hanya berkongsi gambar di grup Facebook, tidak sangka pula ramai sebenarnya peminat cycas ini dan mereka berminat membeli anak benih ini dari saya,” tambah pemilik lagi tentang hobi suka-sukanya yang turut mendapat sambutan rakan-rakan yang mempunyai minat yang sama.

Pemilik juga menyatakan selain daripada keunikan spesies cycas ini, salah satu ciri lain yang membuatkan dirinya terpaut adalah tumbuhan ini mudah jaga. Walaupun pertumbuhannya lambat dan mengambil masa berbelas tahun untuk membesar, penjagaannya tidak terlalu cerewet. Siraman pokok pula hanya dua kali seminggu kerana cycas sukakan medium tanah kering dan cuaca panas. Oleh itu pastikan lokasi tumbuhan tersebut mendapat cahaya matahari yang cukup.

Bila dah bina kolam bukan mudah kita nak sesuaikan ikan dalam rumah baru ini. Ini disebabkan ikan perlu sesuaikan fizikalnya dengan suasana pH kolam, kualiti air dan pelbagai elemen lagi. Jadi jika anda ingin membela ikan hiasan seperti koi, lakukan dulu lima langkah ini untuk mengelakkan ikan mati setelah beberapa hari tinggal dalam kolam. Elakkan anda menanggung kerugian wang ringgit jika ikan mati.

1. Setelah kolam yang dibina siap sepenuhnya, takung air untuk beberapa ketika sekurang-kurangnya dua hingga tiga minggu sebelum sebarang hidupan akuatik diperkenalkan. Ini bertujuan untuk mengimbangi dan menstabilkan keadaan persekitaran kolam yang baru dibina.

2. Kebiasaannya, ikan yang dibeli dari kedai akan diletakkan dalam plastik dengan isian padat oksigen. Rendam plastik yang berisi ikan tersebut di dalam air kolam dan biarkan ia beberapa ketika sebelum ikan baru diperkenalkan di dalam kolam. Secara perlahan-lahan, suhu di dalam plastik berisi ikan akan selari di dalam kolam. Ia salah satu cara untuk mengelakkan dari ikan yang baru dibeli terkejut dan mengakibatkan kematian

3. 10% air kolam perlu diganti setiap minggu untuk mengurangkan kadar penyelenggaraan yang dilakukan. Selain itu ia dapat menjamin kesegaran dan aras air sentiasa dalam keadaan ideal.

4. Bagi mereka yang mementingkan kualiti ikan di dalam kolam, pastikan kandungan pH, ammonia dan nitrat di dalam kolam bersesuaian dengan keperluan ikan. Kandungan nutrien dalam air akan mempengaruhi ciri-ciri fizikal ikan dan biologi proses yang berlaku. Setiap ikan mempunyai keperluan yang berbeza. Oleh itu, dapatkan nasihat dari pakar ketika anda membeli ikan.

5. Sebaiknya, anda tidak digalakkan menggunakan terus air dari tap water untuk mengisi semula kolam kerana ia mengandungi tahap nutrien yang terlalu tinggi terutamanya nitrat. Jika perlu, pastikan air ditakung terlebih dahulu semalaman sebelum ia digunakan di dalam kolam. Ia bertujuan memastikan kandungan nutrien berlebihan yang terdapat di dalam air yang terawat mendap.

Cat dinding pada bahagian luar rumah ternyata lebih cepat mengalami kerosakkan. Ianya seperti warna menjadi pudar dan rekahan cat terkupas kerana terdedah dengan panas matahari dan air hujan. Malah, perubahan iklim yang tidak menentu juga menyebabkan dinding luar rumah anda ditumbuhi oleh kulat kerana suhu yang basah dan lembab.
Oleh kerana itu, dinding luar rumah anda perlu dirawat dan di cat mengunakan cara yang betul.

1. Bersihkan Dinding Terlebih Dahulu
Sebelum memulakan proses mengecat, anda perlu pastikan dinding dalam keadaan bersih dan tidak ada kotoran atau debu tebal yang melekat. Jika tidak dibersihkan, kotoran yang terdapat pada dinding dapat membuat cat mengelupas dan tertanggal apabila ia kering.
Jika dinding anda dipenuhi dengan lumut, anda tembak sahaja air paip dengan semburan yang maksima sehingga lumut-lumut itu tertanggal.

2. Gunakan Cat Khusus Untuk Kegunaan Luar
Cat khas untuk outdoor biasanya sudah diformulasikan untuk mengecat dinding bahagian luar sehingga lebih kuat dan tahan lama untuk melindungi dinding dari perubahan iklim. Salah satu ciri cat dinding luar rumah biasanya mencantumkan keunggulannya seperti weather proof atau weather resistance.
Selain itu, kandungan cat ini juga boleh mencegah timbulnya lumut dan kulat akibat rembesan air hujan. Cat dinding yang baik biasanya akan bertahan tanpa kerosakan dan mengelupas selama hampir empat tahun.

3. Pastikan Kesesuaian Cat dengan Dinding
Cat yang biasa digunakan untuk dinding tembok biasa tentu akan berbeza dengan cat yang dipakai untuk dinding kayu atau batu alam. Cat tembok biasanya memiliki tekstur lebih tebal dibandingkan cat dinding batu atau kayu agar lapisan simen di bawahnya tidak terlihat.

4. Pilih Warna-Warna yang Cerah
Pemilihan warna juga penting. Warna cerah disarankan kerana memiliki pigmen lebih sedikit dibandingkan cat warna gelap sehingga risiko untuk pudar lebih sedikit dibandingkan bila anda menggunakan warna pekat. Beberapa warna yang disarankan adalah kuning, hijau muda atau warna putih.

5. Lakukan Kerja Mengecat Ketika Cuaca Tidak Mendung
Pemilihan waktu pengecatan juga penting. Mengecat rumah di saat cuaca cerah pastinya dapat membantu proses pengeringan cat. Bila mengecat di saat musim hujan maka lapisannya akan mudah rosak kerana terbawa air.
Perhatikan juga kondisi dinding rumah sebelum mulai dicat. Dinding yang memiliki permukaan lembab atau basah boleh membuat cat tidak terserap dengan sempurna.

6. Gunakan Teknik yang Betul
Teknik pengecatan pun harus diperhatikan kerana bila salah akan membuat permukaan tembok tidak halus. Oleh itu, sebaiknya mula sapu dahulu bahagian yang sukar seperti sudut dinding dan bahagian yang dekat dengan atap.

Pelbagai jenis pokok sebenarnya sesuai di jadikan bonsai. Tidak terkecuali pokok kelapa, anggur dan sebagainya. Sebelum ini, IMPIANA pernah kongsikan cara untuk hasilkan pokok kelapa bonsai. Kali ini, apa kata kita cuba bonsaikan pokok betik pula.

Namun, betik bonsai tidak lah hasilnya begitu artistik berbanding pokok bonsai yang lain. Namun, hasilnya memang unik.

Jom tonton video yang disediakan:


(VIDEO) DIY Dinding 3D “Honeycomb”, Cantik Dan Tranding

Feature wall menggunakan konsep wainscoting memang tidak asing. Tapi, corak Honey comb atau sarang lebah memang tengah in dan trendy. Tak kiralah menggunakan wallpaper, cat mahupun jubin, corak ini kelihatan lebih moden jika dipadankan dengan rona-rona yang berani seperti yang dilakukan oleh Myra Zulkuifly.

Our inspiration which is from one of the restaurant in Milan macam gambar dibawah

teknik ini memerlukan lebih banyak kayu berbanding teknik wainscoting European style yang selalu orang buat. Total kayu 1 kaki yang digunakan adalah 127 batang. Ambil masa 5 hari untuk siapkan sebab nak potong kayu yang banyak dan sudutnya perlu tepat. Untuk kemasan cat, saya menggunakan Nippon Paint Code Red Martini. Kos keseluruhan adalah RM 350.

Untuk cara-cara buat dinding honeycomb ni, boleh liat video TikTok yang disediakan

Untuk menghias kediaman mengikut citarasa dan keinginan sendiri bukannya mudah. Perlu ada modal yang banyak dan bukan semua orang sanggup nak berbelanja besar-besaran untuk kediaman. Jadi, bagi membantu menampung kos ubah suai dan menghias rumah, anda boleh cupa kitar semula perabot atau barangan lama menjadi sesuatu yang baru. Kaedah upcycle ini sebenarnya telah banyak diterapkan dikarangan penggemar deko yang lebih sukakan sesuatu yang unik dan dapat mencerminkan keperibadian mereka sendiri. One of a kind!

Kali ini IMPIANA nak kongsikan step-by-step membina bangku panjang sesuai untuk indoor dan outdoor menggunakan kerusi makan yang sudah tidak mahu digunakan lagi. Melalui perkongsian Puan Mastura Mohd Yusoff di laman sosial beliau ini, anda hanya perlukan dua buah kerusi makan lama, span tebal, kain sebagai alas serta spray sebagai coating baru untuk kerusi.

Jom kita tengok langkah-langkahnya.

Selamat Mencuba!

Siapa sahaja yang suka atau berasa gembira jika barangan elektrik kelengkapan rumah seperti mesin basuh pakaian yang dibeli cepat rosak dan jangka hayatnya tidak tahan lama, betul tak?

Baru-baru ini, ada seorang wargamaya yang pernah menceburi bidang kejuruteraan elektrik, mekanikal dan pembinaan telah berkongsi tip bagaimana untuk menjaga mesin basuh pakaian supaya jangka hayatnya lebih tahan lama.

Bagi anda yang ingin mengetahui bagaimana caranya, boleh mengikuti tip dan kaedah yang perlu anda lakukan seperti yang tertera di bawah:

1. Jangan bebankan mesin basuh dengan terlalu banyak pakaian setiap kali membasuh. Kalau boleh, ikut saranan yang telah ditetapkan oleh pengeluar mesin tersebut.

2. Sesekali matikan suis soket lepas guna sebab risau jika terlalu lama mesin basuh berada dalam keadaan standby, computer board akan menjadi semakin panas. Maka oleh itu, selepas habis menggunakan mesin, sebaiknya suis soket ditutup.

3. Dalam sebulan sekali masukkan air panas kira-kira selepas 5 minit dijerang kedalam tub mesin. Kemudian, ON kan mesin dalam jumlah mode basuhan minima bagi mencuci tub dan saluran buang air. Ini bagi mengelakkan tersumbat yang boleh merosakkan injap buang.

4. Andai kata putaran mesin semakin lemah dari sebelumnya bermakna belting telah longgar. Kalau pandai, anda gunakan spanar kemudian tegangkan dibahagian bawah mesin. Jika anda tidak mahir, maka upahlah sesiapa yang lebih mahir untuk membaikinya. Kos upah biasanya sekitar dalam RM10-20 sahaja.

5. Andai kata aliran air masuk mesin basuh semakin perlahan, sila buka bahagian paip air masuk, berkemungkinan filter anda mungkin sudah tersumbat.

6. Jika aliran air masuk okey tetapi air tidak keluar bermakna valve buang air tersekat atau mungkin tersangkut dengan objek keras seperti duit syiling dan sebagainya.

Semoga perkongsian ini boleh dijadikan sebagai panduan kepada anda semua, dan diharapkan anda lebih cermat menggunakan peralatan elektrik supaya dapat memanjangkan lagi jangka hayat peralatan tersebut untuk diguna pakai.

Kredit: Facebook Ridzuan Alfattani

Stail abad pertengahan dilihat sebagai suatu trend yang timeless dan sentiasa mendapat tempat di hati pengguna. Mula dikembangkan seawal pertengahan tahun 30-an lagi, stail ini amat sesuai untuk mereka yang gemarkan dekor simple but elegant.

Dengan motto form follows function, deko abad pertengahan amat menitikberatkan fungsi dan bentuk yang sederhana bagi sesuatu perobot. Potongan yang bersih, bentuk organik lembut dan warna natural yang digunakan menjadikan stail ini tidak lapuk ditelan zaman.

IMPIANA paparkan 10 inspirasi ruang makan yang menerapkan unsur abad pertengahan yang pasti memikat hati!

Penggunaan cermin besar yang mendominasi dinding dapat menampilkan ilusi ruang makan lebih luas dan lapang. Melengkapkan lagi kehadiran perabot, penggunaan warna ‘earth tone’ pula dapat membangkitkan suasana yang lebih selesa dan anggun.

Karpet saiz besar bercorak abstrak menjadi fokus utama ruang makan indah ini. Meja konsul dengan rekaan kemas diletakkan di belakang meja agar dinding tidak kelihatan kosong dan terlalu dull. Penggunaan aksesori walaupun ringkas tetapi ia cukup untuk menarik perhatian serta membuatkan ruang lebih sempurna.

Pencahayaan semulajadi juga menjadi salah satu elemen penting untuk mendapatkan feel konsep Abad Pertengahan. Hiasan dinding ditambah sebagai penambah seri dinding putih dan polos manakala meja bulat simple pula sebagai pelengkap gaya.

Kombinasi warna hitam dan putih dipadankan dengan karpet oriental menjadikan ruang makan ini nampak elegan. Pencahayaan semulajadi turut menjadi taruhan apabila limpahan cahaya matahari memenuhi ruangan bertemakan mid-century ini membuatkan suasana lebih segar dan hidup.

Pemilihan lampu pendant unik dengan mentol putih kelihatan menarik apabila dipadankan dengan meja makan ini. Kemasan kaki meja juga menjadikan ruang ini lebih berpersonaliti. Ringkas tetapi elegan!

Tumbuhan hijau memberi pengudaraan segar serta tampak serasi di samping set meja makan coklat dan biru tua. Bingkai gambar dan artwork di susun di atas meja konsul menyuntik suasana cosy. Sesuai untuk mereka yang gemarkan gaya santai dan ringkas tetapi masih lagi menyerlahkan impak.

Kaki kerusi yang di reka senget menjadikan set meja makan ini nampak lebih ‘sleek’. Cermin bulat digantung rapi pada dinding betul betul diatas meja konsul akan memberi first impression yang baik pada tetamu. Ada kalanya sesuatu yang ringkas serta tidak berlebihan dalam rekaan adalah lebih baik.

Sepasang ‘Sputnik chandelier’ yang digantung pada siling meja makan menjadi tarikan utama ruang ini. Dinding putih, karpet oriental serta artwork pada dinding juga melengkapkan lagi suasana Abad Pertengahan moden.

Mix and match kerusi di meja makan untuk ruang tampak lebih ranggi dan menonjol. Tidak ada peraturan menyatakan sesebuah meja makan itu mestilah sedondon. Tampilkan kelainan sekali sekala baru lah unik ruang makan anda. Elemen kayu serta warna ‘warm’ pula mambuatkan ruang ini nampak selesa.

Dinding putih, warna ‘tan’ serta karpet oriental merupakan kombinasi yang tepat untuk mendapatkan ruang berkonsepkan Abad Pertengahan. Less is more!

Sumber : Pinterest


Apa Beza Antara Aplikasi Grab Paylater, Atome & Paylater?

Mesti ada di kalangan anda yang tidak mempunyai kad kredit tetapi berhasrat untuk membeli barangan kelengkapan rumah secara ansuran mudah. Jika ada pun yang menawarkan khidmat sedemikian, anda terpaksa dikenakan bayaran ‘bunga’ atau kadar faedah yang tinggi.

Tetapi kini anda tidak lagi perlu khuatir atau berasa bimbang kerana sudah ada beberapa aplikasi yang membolehkan anda membeli barangan kelengkapan rumah atau apa-apa sahaja yang anda inginkan secara ansuran mudah dengan hanya menggunakan aplikasi telefon pintar anda.

Menariknya lagi, ada beberapa aplikasi yang menawarkan perkhidmatan ansuran mudah tanpa dikenakan kadar bayaran  faedah kepada para pelanggan.

Sebenarnya, sudah ada banyak aplikasi yang menawarkan perkhidmatan sedemikian tetapi yang telah menjadi popular dikalangan pengguna adalah aplikasi Grab PayLater, Atome dan Paylater.

Jadi mari kita kenal dengan lebih dekat secara ringkas mengenai ketiga-tiga aplikasi ini.

Grab PayLater

Apabila kita aplikasi Grab, mesti kita akan membayangkan perkhidmatan e-hailing atau penghantar makanan yang ditawarkan kepada orang ramai. Tetapi tahukah anda, aplikasi Grab juga turut ada menawarkan perkhidmatan ansuran mudah selama 4 bulan tanpa kadar faedah kepada para pengguna.

Apa yang menarik mengenai Grab PayLater, ada beberapa kedai barangan elektrik dan rumah yang ditawarkan kepada orang ramai antaranya Harvey Norman, Senheng, Samsung dan banyak lagi.

Atome

Aplikasi Atome pula antara merupakan aplikasi baru yang diperkenalkan orang ramai. Untuk aplikasi ini, ia juga lebih kurang sama dengan aplikasi ansuran mudah yang lain. Cuma, penggunaan aplikasi ini lebih terhad dan hanya menawarkan ansuran mudah tanpa faedah selama tiga bulan sahaja.

Kelainan aplikasi Atome berbanding yang lain, setiap bulan akan menawarkan promosi diskaun pemotongan harga yang berbeza dan menarik kepada para pengguna.

Paylater

Aplikasi Paylater ini juga antara aplikasi ansuran mudah yang popular di kalangan ramai. Ini kerana, ia memiliki kelebihan dengan menawarkan kadar tempoh bayaran ansuran yang lebih lama sehingga 36 bulan. Maka, oleh kerana kelebihan yang dimilikinya itu membuatkan aplikasi ini paling digemari ramai.

Untuk maklumat serta info penjelasan lanjut mengenai ketiga-tiga aplikasi ini, anda boleh menonton pautan video penuh Tip Impiana – Apps Grab PayLater, Atome dan Paylater yang memaparkan perkongsian mengenai aplikasi berkenaan di bawah;

Lokasi, ukuran dan saiz kini tidak lagi menjadi masalah besar buat pemilik kediaman yang ingin memiliki rumah yang cantik dan selesa. Segalanya tidak mustahil dan anda hanya perlu tentukan keperluan serta cara penggunaan bagi setiap ruang.

Hal ini telah dibuktikan dengan sebuah kediaman di negara jiran yang dibina atas tanah dengan keluasan 5.5 meter persegi sahaja! Walaupun runag nya terhad, rumah ini masihlagi mampu kelihatan selesa dan lengkap.

“Trow House ini dibina di Jakarta Barat atas tanah seluas 5.5 meter.

Dibina dengan konsep Top Ceiling iaitu siling ditinggikan agar dapat cipta lapisan void antara setiap ruang.

Kediaman akan dapat pengudaraan dan pencahayaan yang baik dan nyaman bila siling dibina tinggi begini.

Arkitek yang memimpin kerja ini adalah Hezby Ryandi.

Moga suatu hari milik kita.”

Fungsi papan pemotong di dapur memang tidak dapat disangkal lagi. Kepentingannya ibarat air dan udara buat manusia. Tatapi malangnya, jangka hayat bagi sesebuah papan pemotong tidak lama. Lebih-lebih lagi jika digunakan setiap hari, papan pemotong akan cepat kotor, tambahan pula ia juga mudah menjadi pusat perkumpulan dan pembiakan kuman!

CUCI PAPAN PEMOTONG TANPA SENTAL

Tahukah anda, papan pemotong merupakan alat penggunaan dapur yang paling kotor?! Jika tidak dibersihkan dengan betul dan kerap, ianya boleh menjadi ‘sarang’ kepada beribu jenis kuman.

Ada banyak petua dan cara membersihkan papan pemotong ini. Namun bergantung kepada tahap kekotoran, kadang-kadang ianya tidak berkesan perlukan lebih masa, usaha dan tenaga (menyental).

Di sini, saya kongsikan cara yang lebih mudah, cepat dan tanpa perlu menyental. Cara ini hanya sesuai untuk mereka yang berani, teliti dan cermat.

CARANYA:

• Lap dan keringkan permukaan yang perlu dibersihkan.
• Tuangkan cecair peluntur Clorox secara perlahan-lahan pada bahagian papan pemotong yang kotor. Pastikan seluruh permukaan yang mengandungi kotoran degil berjaya dibasahkan. Boleh gunakan sudu keluli tahan karat untuk ratakan.
• Tinggalkan selama 30 minit untuk tindakbalas yang optimun. Atau lebih lama bergantung kepada hasil yang diperolehi.
• Cuci dan rendam papan pemotong seketika sehingga BAU cecair peluntur hilang. Ini untuk memastikan tiada cecair peluntur yang tertinggal pada papan pemotong.
• Dan gunakan seperti biasa.

PERHATIAN:

1) Cecair peluntur Clorox mengandungi bahan kimia aktif natrium hipoklorit yang bersifat bes yang kuat, boleh merengsa/ menghakis kulit. Maka, berhati-hati semasa menggunakannya dalam keadaan pekat ini. Jika terkena kulit, segera basuh dengan air.

2) Bahan kimia dalam Clorox ini larut dalam air dan mudah meruap. Maka, dengan merendam seterusnya membasuh dengan air tidak akan meninggalkannya pada papan pemotong ini.

3) Sila tutup mulut dan hidung dengan kain atau topeng kerana cecair peluntur mudah meruap dan menghasilkan bau yang kuat. Ianya boleh menyebabkan komplikasi lain.

4) Pastikan aktiviti ini dibuat dalam ruang yang mempunyai pengudaraan yang baik contoh ruang terbuka atau ada tingkap.

Nota: Tidak perlu tuang banyak cecair peluntur ini. Cukup sekadar rata ke permukaan yang perlu dibersihkan. Jimat dan kurang bau yang tidak menyenangkan.

Kobis, hanya boleh tuai apabila mencecah usia 3-6 bulan. Tapi kebiasaanya, selepas dituai sisa pokok akan dicabut hingga ke akar dan dimusnahkan. Sebenarnya selepas dituai, tinggalkan sisa pokoknya untuk beberapa tempoh. Untuk tahap ini, kobis akan menghasilkan lagi anak pokok di sekekliling bahagian tunggul yang dipotong

Anak pokok yang tumbuh kebaisaanya dipanggil baby kailan kerana rasanya seperti sayur kailan. Namun, Kak Azz dari Kakazz.blogspot.com ada cara lain untuk manfaatkan anak pokok dari kobis.

Alhamdulillah, ini merupakan eksperimen untuk cuba tanam kobis bulat dengan menggunakan anak pokok yang tumbuh setelah buah kobis dituai


Tip Pasangan Baru Kahwin Untuk Memiliki Rumah.  No. 7 Ini Patut Kita Tahu.

Rumah mahal sangat! Kami baru saja berkahwin dan ingin memiliki rumah sendiri. Apa yang patut kami lakukan untuk pembelian rumah pertama ini?
Ini panduan yang dikongsikan oleh Dr. Azizul Azli Ahmad,

Panduan ini asas sahaja,moga membantu yang nak beli rumah pertama bertambah kacak jelita.
1. Modal membeli rumah pertama antara 15%-16% dari harga rumah yang nak dibeli
(10% deposit + 3% S&P + 2.5% pinjaman + 0.25% penilaian)

2. Asasnya 90% pinjaman untuk rumah pertama, tetapi ada bank yang tawarkan hingga 95%, 100% dan 105% bergantung pakej yang mereka tawarkan.
(ada skim rumah pertama yang BSN dan BR tawarkan 100%)

3. Deposit 10% boleh datangnya dari KWSP anda, boleh berunding dengan tuan rumah untuk tempoh menunggu.

4. Bawak ‘pay slip’ kemana mana bank berhampiran mintak dia hitung kelayakan gaji kita. Berapa harga rumah yang kita layak beli.

5. Buat sedikit kajian, pastikan hartanah yang kita beli ada potensi seperti dekat kemudahan awam dan fasiliti awam yang baik.

6. Buat lawatan dua waktu, sekali siang sekali malam. Jika padat dengan orang, ada potensi untuk disewakan jika kita nak sedikit keuntungan.
(Jangan padat dengan Nepal atau Bangla, nanti sukar kita nak tinggalkan)

7. Cari rumah yang sesuai dengan margin gaji kita, jangan beli yang terlampau mahal.
 (Gaji Tahunan x 5.5 = Harga Rumah Kita)

8. Jangan mudah jatuh cinta dengan satu hartanah, lihat 100 hartanah, lawat 10 dan belinya 1.
Berusahalah Anak Muda, kita bukan kerabat diraja. Kita rakyat jelata yang kena usaha untuk dapat rumah pertama.

Kredit FB : Azizul Azli Ahmad

Selalu kan kita mengalami situasi di mana tahi cicak yang bersepah kerap berada di tepi pintu atau tingkap? Stress sebab kerja mencuci nya tak pernah putus. Silap-silap, dah sental pun masih ada kesan yang menyemak kan mata. Tapi wanita ini kongsi pengalaman dan petua yang beliau amalkan untuk mudah cuci tahi cicak yang melekat-lekat di tingkap. Jom kita tiru cara Muna Binti Mohammad bagaimana dirinya mengatasi masalah ini.

Selalu tak alami masalah taik cicak kot tepi tepi tingkap rumah?

Kat studio ni sebab tak duduk jadi memang selalu ada taik cicak banyak juga. Sebelum kelas mesti kena cuci dulu. Tak larat oih nak sental dengan berus sebab kadang kadang jadi keras kerana seminggu sekali barulah ke sana.

Jadi sejak 3 minggu amalkan petua ni sekarang takda sangat dah taik cicak kat tingkap. Bolehlah kalian amalkan.

Bahan-bahan:

1/3 cuka makan
1/3 air
1/3 cecair basuh pinggan (guna yang murah pun takpa)

Cara-cara:

Campurkan semua bahan dan spray atas tahi cicak yang melekat pada tingkap. Kalau ada bahagian lain seperti lantai atau penjuru rumah, ramuan ini turut berkesan untuk membersihkan 100% sisa cicak.  Mujarab juga jika spray di kawasan yang banyak semut suka melata.

Ramai yang bertanya “Apa kebaikan tenaga solar?” tetapi mereka gagal menyedari kepentingan teknologi solar. 7 Sebab Kenapa Kita Perlu Gunakan Tenaga Solar Di Rumah.

Tenaga solar telah menjadi trend dalam tenaga boleh baharu (TBB). Ramai pemilik rumah di seluruh dunia memilih untuk memasang panel solar di atas bumbung rumah mereka. Tenaga solar bukan sahaja menjimatkan kos pada jangka panjang, tetapi terdapat juga sebab-sebab lain yang penting mengapa anda perlu menggunakan tenaga solar dan bukan bahan bakar fosil.

IMPIANA kongsikan 7 kelebihan menggunakan tenaga solar di rumah.

1. Baik untuk Persekitaran
Tenaga solar ialah sumber tenaga yang bersih dan boleh diperbaharui. Tenaga solar adalah cara terbaik untuk mengurangkan jejak karbon dan ia tidak mendatangkan pencemaran alam sekitar. Bukan itu sahaja, tenaga boleh diperbaharui ini tidak melepaskan sebarang gas rumah hijau. Ia hanya memerlukan sumber air bersih untuk berfungsi. Oleh itu, ia selamat dan mesra alam. Namun, masih terdapat ramai orang terutama di Malaysia yang masih ragu-ragu mengapa tenaga suria adalah baik.

Kita boleh mulakan langkah menjaga alam sekitar dengan memasang panel suria di atas bumbung rumah. Lagipun ia adalah cara yang selamat dan mudah untuk menyumbang kepada kelestarian alam sekitar.

2. Mengurangkan Kos Tenaga Elektrik
Penurunan kos panel solar telah menyumbang kepada peningkatan dalam penggunaan tenaga solar. Kita sedia maklum, tenaga tradisional sangat bergantung kepada bahan api fosil seperti arang batu dan gas asli. Bukan sahaja tidak baik untuk alam sekitar tetapi juga ia sumber terhad.

Berbeza dengan elektrik suria, anda tidak perlu risau berapa banyak elektrik anda perlu bayar. Dengan melabur dalam sistem solar 4kW, yang merupakan saiz domestik yang paling biasa, anda dapat mengelakkan diri daripada kenaikan harga utiliti yang tidak menentu. Anda juga dapat menikmati elektrik murah sepanjang hari. Lagipun matahari adalah percuma dan tidak akan habis.

Sebaik sahaja anda memasang panel solar di atas bumbung rumah, anda secara teknikal mencapai status bebas tenaga.

3. Boleh Digunakan Pada Kawasan Tanah Terbiar
Di mana-mana negara, pasti terdapat tanah yang luas yang jauh dari bandar besar atau kota yang tidak digunakan untuk apa-apa pun. Tanah terbiar ini sebenarnya dapat dimanfaatkan dengan membangunkan ladang suria. Dengan cara ini, kita tidak perlu menggunakan tanah berharga tinggi yang mungkin lebih sesuai untuk perkara lain.

Ladang suria panel digunakan untuk menuai tenaga solar dalam jumlah besar. Daripada tanah dibiarkan lebih baik ia digunakan untuk menjana tenaga solar. Ia bukan sahaja mengurangkan pergantungan terhadap kuasa tradisional tetapi juga dapat menjaga alam sekitar. Sebagai contoh, sebuah ladang suria seluas 45 ekar telah dibina di UK baru-baru ini mampu menguasai 2,500 rumah.

4.  Mengurangkan Kehilangan Elektrik
Elektrik perlu diangkut dari loji kuasa besar kepada pengguna akhir melalui rangkaian yang luas. Penghantaran jarak jauh bererti kehilangan tenaga. Tidak seperti panel solar ia berada di atas bumbung rumah anda untuk mendapatkan tenaga dari matahari. Kuasa suria pada bumbung membantu dalam meningkatkan kecekapan tenaga elektrik. Tenaga anda menjadi domestik dan hasilnya anda mengawal bil dan penggunaan tenaga anda sendiri. Selain itu, sistem tenaga solar adalah tahan lama dan gangguan tenaga elektrik adalah kurang.

5.  Lebih Selamat
Apabila anda menggunakan sistem ini, anda tidak perlu berhadapan dengan masalah blackout lagi. Jika panel solar anda menjana lebih elektrik, lebihan tersebut akan dieksport kembali ke grid dan anda akan menerima pembayaran bonus untuk jumlah tersebut.

6. Menawarkan Pekerjaan
Tenaga solar boleh membantu ekonomi negara kita. Lebih ramai orang memilih solar, maka lebih banyak keperluan untuk syarikat memasang panel solar. Ini sekaligus mewujudkan peluang pekerjaan tambahan untuk pekerja mahir, dan seterusnya mengekalkan pertumbuhan ekonomi.

7.  Adalah Sumber Tenaga Percuma
Matahari memberikan kita sumber tenaga percuma lebih daripada yang kita gunakan dan tiada siapa yang boleh memonopoli cahaya matahari. Sistem tenaga suria mula menjimatkan wang dari saat ia diaktifkan, bagaimanapun kelebihan tenaga suria dapat dilihat dalam jangka panjang. Semakin lama anda menggunakan sistem ini, semakin banyak manfaat teknologi solar anda nikmati dan sekaligus baik anda menjaga alam sekitar.

SHAH ALAM 16 Dis – Seorang suami tidak menyangka, kegembiraan bersama isteri berbual mengenai bayi yang bakal dilahirkan ketika minum petang di rumahnya di Seksyen 23, di sini merupakan yang terakhir bagi mereka sekeluarga.
Isterinya, Nor Haslina Harun, 35, yang sarat mengandung lapan bulan maut akibat dihempap almari kasut kayu yang telah dimakan anai-anai.

Masalah serangan anai-anai bukanlah masalah yang kecil, anda harus bertindak dengan segera sekiranya anda sedar akan kehadiran serangga perosak ini. Anai-anai ialah sejenis spesies serangga perosak yang menjadikan kayu sebagai sumber makanan serta membiak dan membina koloni dengan cepat. Anai-anai gemar akan kabinet dapur, perabot, kerangka pintu, kerangka rumah dan sebagainya.

Cara Mengesan Kehadiran Anai-Anai

TIP Menghalau Anai-anai Menggunakan Bahan Di Rumah

1. Garam
Campur garam dengan air dan tembakau. Biarkan semalaman dan sembur di kawasan yang mempunyai sarang anai-anai.

2. Air Kapur sirih
Gunakan air kapur untuk menghapuskan sarang anai-anai. Caranya, sembur air kapur ke atas permukaan kayu yang diserang anai-anai atau juga boleh siram terus ke sarangnya.

3. Minyak Tanah
Kebiasaannya minyak tanah digunakan untuk membakar tetapi ia juga boleh digunakan untuk mengusir anai-anai dari rumah.
Anda cuma perlu semburkan minyak tanah di atas permukaan kayu yang telah di serang anai-anai atau semburkan di sarang-sarang anai-anai. Namun bau minyak tanah agak kuat jadi tidak sesuai kalau di sembur di dalam rumah. Agar lebih berkesan, tambahkan minyak serai dengan campuran minyak tanah.

4. Tembakau
Tembakau berkesan dalam menghalau anai-anai. Caranya hanya perlu campurkan tembakau dengan air dan biarkan semalaman. Kemudian, semburkan air campuran tembakau itu pada kayu yang diserang anai-anai atau juga ke atas sarangnya.

Anda harus lakukan pemeriksaan rutin setiap minggu pada binaan kabinet. Jika ingin membeli produk atau perkhidmatan yang berkaitan, pastikan pihak tersebut profesional dan berlesen.


Awas 5 Pokok Hiasan Ini Mampu Memudaratkan Anak Anda

Memang seronok melihat anak-anak bermain bersama-sama teman mereka di halaman rumah. Pada fikiran ibu bapa, keselamatan anak-anak akan lebih terjamin sekiranya mereka dibiarkan melakukan aktiviti yang mereka inginkan di kawasan rumah. Tetapi, siapa menyangka, kadang-kala laman rumah juga boleh menjadi ‘medan ancaman’ untuk kanak-kanak jika tiada pengawasan ibu bapa. Bahaya yang paling dekat ialah tumbuh-tumbuhan yang ditanam di sekitar kawasan tersebut. Ibu bapa mungkin mengandaikan pokok bunga dan tumbuh-tumbuhan yang menjadi tanaman hiasan tidak membawa kemudaratan kepada anak-anak. Tetapi sejauh mana pengetahuan ibu bapa mengenai pokok yang ‘berbisa’ dan berisiko besar membahayakan si manja anda? Berikut adalah beberapa senarai tumbuh-tumbuhan yang perlu ibu bapa kenal pasti;

Tumbuhan ini memiliki daun yang berbentuk oval seperti kepala anak panah (arrowhead). Pokok ini juga terdapat pelbagai kacukan yang menghasilkan variasi bentuk dan rona daun. Kandungan racun yang terdapat di dalam Caladium bicolor dikenali sebagai Calcium oxalate crystals dan asparagine, iaitu protein yang ditemui di dalam tumbuhan ini. Sememangnya kesemua bahagian tumbuhan ini beracun apabila termakan dalam kuantiti yang banyak. Sekiranya kanak-kanak didapati termakan bahagian tumbuhan ini, ia akan menyebabkan sensasi terbakar atau melecur pada mulut dan tekak. Lain-lain simptom yang mungkin boleh berlanjutan apabila termakan pokok ini ialah, diarea, nausea, mulut dan lidah menggelembung, mata akan kemerah-merahan, sakit serta terasa panas. Kesan seterusnya adalah muntah-muntah. Jika perkara ini berlaku, segera lap mulut si manja dengan kain bersih yang telah dibasahkan dengan air yang sejuk. Beri si manja susu untuk diminum. Hubungi pakar atau hantarkan anak anda ke unit rawatan.

Tumbuhan ini turut dikenali dengan beberapa jolokan lain seperti Zanzibar gem, Money plant, succulent philodendron, Chinese New Year festive plant dan arum fern. Ia tergolong di dalam keluarga Araceae. Ia membentuk gugusan daun yang tebal, batang berkilat yang ada kalanya kelihatan seolah-olah tumbuhan artificial. Pokok ini juga mampu bertoleransi pada musim kemarau serta boleh menerima kuantiti cahaya yang rendah di dalam rumah. Namun, keseluruhan bahagian pokok ini juga mengandungi racun. Sebaik-baiknya jauhkan ia dari kanak-kanak dan haiwan peliharaan. Sekiranya anda perlu menguruskan tumbuhan ini, gunakan sarung tangan berkebun dan cuci sebersih-bersihnya.

Pokok ini mempunyai gugusan bunga yang berlingkar. Ia membesar sebagai pokok yang rendah di kawasan terbuka yang menimbulkan suasana menarik dan menjadi tumpuan. Secantik-cantik pokok ini, ia mempunyai kandungan racun yang tinggi dan sangat merbahaya untuk kanak-kanak dan haiwan peliharaan. Bagi orang dewasa sekalipun, ketika melakukan proses memangkas, pastikan pemakaian sarung tangan berkebun dipraktikkan. Basuh tangan sebaik-baiknya untuk mengelakkan dari termakan sap (getah pokok). Jika termakan, ia boleh meragut nyawa.

Anthurium spp kelihatan indah dipandang. Namun, merujuk kepada penulisan Springer pada tahun 2007 di dalam ‘Handbook of poisonous and Injurious plants’, kanak-kanak di bawah umur enam tahun terutamanya selalu terdedah kepada racun dari tumbuhan ini. Kajian mendapati terdapat sebanyak 85% panggilan diterima oleh unit kecemasan dan trauma. Pokok ini mengandungi calcium oxalate yang merbahaya untuk manusia dan haiwan.  Jika kanak-kanak termakan dalam kuantiti yang sedikit, ia tidaklah begitu mengancam kerana racun tumbuhan ini dikategorikan sebagai sederhana. Pun begitu, jika dimakan dalam jumlah yang tinggi, ia boleh menyebabkan kecederaan yang serius serta kematian. Bahagian yang racun adalah jus atau getahnya yang terkandung oxalate crystals. Kandungan ini menyerupai jarum kristal yang tajam yang boleh merengsa kulit, mulut, lidah, tekak dan membuatkan si pemakan akan membengkak, sukar bernafas, sakit melecur dan perut meragam.

Penduduk Amazon menggunakan jus dari tumbuhan ini untuk disapukan pada anak panah pemburuan mereka. Kandungan toksin yang terhasil dari pokok ini ialah kerana ia memiliki  calcium oxalate pokok yang sederhana. Sama seperti pokok Anthurium spp dan Caladium bicolor, ia akan memberikan beberapa kesan sampingan jika kanak-kanak termakan tumbuhan ini. Kesan tersebut adalah seperti memusnahkan buah pinggang, kemunculan arteries dan gastrik.

Sebenarnya, tak susah nak biakkan orkid. Lebih mudah, melalui keratan. Tapi teknik atau cara yang akan menentukan hasilnya nanti. Kebiasaanya, medium arang, batu bata dan sabut kelapa digunakan dalam penanaman orkid.

Tapi bila terlalu banyak digunakan, ia akan menyebabkan pasu berat. Jadi, anda perlu sediakan tali atau dawai gantung yang cukup kuat. Kalau taak, pasu mudah jatuh ketika digantung. Anda nak angkat pun berat.

Sebenarnya ada cara naak kurangkan penggunaan medium seperti arang dan batu batu. Nak tahu, ikut cara semaian yang telah dikongsikan oleh AbangYop OrchidHunter

1.Pilih pokok yaang diambil benih. Ciri-ciri utama yang perlu diambil kira adaalh pokok tersebut mempunyai banyak daun dan terhindar dari sebarang penyakit kronik. Maksud rinkasnya adalah, pokok tersebut wajib dalam keadaan sihat. Pilih 3 batang dari pokok induk untuk dijadikan sebagai benih pokok baru. Boleh sahaja 1 atau 2, tapi 3 pokok lebih kuat dan cepat stabil.

Gunakan cutter yang tajam dan telah dibersihkan bagi mengelak keratan rosak dan mudah dijangkiti penyakit. Sapukan sedikit racun kulat pada bahagian yang dipotong.

2. Ini 3 pseudobuld yang telah di potong dari induk tadi

3. Potong hampir semua akar pada benih keratan. Jangan khuatir, bila akar lama dibuang, ia akkan menggalakkan pertumbuhan akar baru

4. Pastikan pasu yang digunakan mempunyai lubang udara pada bahagian dinding. Kalau tak jumpa pasu macam tu, boleh guna drill atau paku panas untuk tebuk sendiri lubang pada dinding pasu. Ia bertujuan memberi ruang pada akar baru menyelinap keluar dari pasu disamping menjadi lubang udara serta mempercepatkan aliran air hujaan atau siraman keluar dari pasu.

5. Inilah teknik yang dikatakan jimat serta meringankan pasu. Bahagian dasar pasu diletakkan polystyrene

6. Lepas itu, baru lah arang dan batu

7. Selesai sediakan bekas semaian, masa untuk tanam keratan benih tadi. Caranya, bukan timbus pangkal keratan dengan arang atau batu. Hanya perlu letak sahaja keratan tersebut di atas timbunan medium tadi

8. Ikat buld atau daun pada tali atau dawai gantung supaya stabil sementara menunggu akar baru mengikat

9. Boleh lah siram dan letakkan di bawah teduhan

Sengkuang atau jicama adalah nama tanaman di mana akarnya membesar sebagai isi yang dimakan, isinya berwarna putih serta jenis pokok menjalar.

Ia mempunyai daun separa bulat berwarna hijau dan mempunyai buah memanjang. Kebiasaannya pokok sengkuang dibiakkan melalui biji benih. Nama saintifik bagi sengkuang ialah pachyrhizus erosus yang berasal dari negara China.

Untuk menghasilkan ubi sengkuang yang besar dan banyak, ia perlu di tanam di atas batas. Namun, sengkuang juga boleh ditanam di dalam pasu melalui langkah-langkah berikut

Bahan-bahan:

Cara-cara:

1. Pilih benih sengkuang yang sihat untuk disemai. Sebelum ditanam benih sengkuang direndam terlebih dahulu ke dalam air semalaman.

2. Sediakan media tanaman ke dalam pasu hingga penuh.

3. Buat lubang sedalam kira-kira satu inci setengah.

4. Masukkan sebiji sengkuang yang telah direndam semalaman ke dalam lubang. Satu pasu untuk satu benih sengkuang. Ini bertujuan agar tidak ada persaingan dan akar sengkuang bebas bergerak.

5. Timbus lubang dengan tanah dan siram dengan air secukupnya.

6. Letak pasu di bawah naungan dan jangan lupa menyiram dengan air secukupnya agar tanah sentiasa lembap. Benih sengkuang mulai bercambah setelah 5 hingga 14 hari disemai. Ia mengikut kadar kelembapan tanah. Namun jika tanah terlalu basah pula benih sengkuang akan berkulat dan mati.

7. Jaga anak pokok sengkuang seperti menjaga sayuran lain.

Bila kah waktu sesuai untuk di tuai?

kebiasaannya, sengkuang akan berisi dalam tempoh 6 bulan. Pun begitu ada beberapa faktor lain yang perlu diperhatikan.Bukan saiz pokok menjadi ukuran kepada isi ubi sengkuang. Apa yang perlu diperhatikan adalah berapa besar dasar urat kayu pokok yang bercantum dengan ubi di bawah itu. Kalau pokok nya asyik nak berbunga, kebarangkalian pokok sengkuang tersebut tak fokus membesarkan ubi tapi banyak menggunakan tenaga nya untuk menghasilkan bunga dan kacang sahaja.

Kalau kacangnya boleh makan tak apa, tapi beracun so please do not eat the beans. Jadi kalau pokoknya mengeluarkan pucuk bunga pangkas sahaja bahagian tersebut. Kalau nak simpan benih satu pokok sahaja dah memadai. Jangan pandang rendah pokok sengkuang yang nampak sahaja kecil tapi ianya sebenarnya menghasilkan ubi yang besar berbanding dengan yang menjalar tinggi dan berbunga lebat.

Sumber:tanomkinotuan.blogspot.com / kebunbahagiabersama.blogspot.my

Pasti ada di antara kita yang pernah mengalami situasi di mana warna kelopak bunga di dalam pasu bukan sahaja pucat malah pertumbuhan bunganya juga tidak selebat yang kita mahukan. Kadangkala terasa begitu menghairankan apabila melihat pokok-pokok bunga yang tumbuh di tepi jalan lebih memercik bunganya dan garang pula warnanya.

Apa kurangnya dengan teknik penjagaan kita? Baja dan siraman kerap diberi malah tidak pernah culas pada setiap minggu. Lebih menghairankan apabila bunga-bunga tersebut seolah-olah mengecut dan kecil pula saiznya. Bagaikan seorang anak kecil yang kurus dan tidak bermaya akibat kurang makanan seimbang dalam dietnya sehari-hari. Begitulah juga halnya dengan tanaman berbunga di dalam pasu.

Tanaman berpasu secara kasarnya bergantung 100% kepada pemiliknya dari segi menyalurkan sumber nutrien dan air. Dan sebagai tanaman berpasu, ia mempunyai indikasi tertentu sebagai penanda aras tanaman tersebut hidup dengan baik dan subur. Tumbuh-tumbuhan yang sihat

dikategorikan sebagai mempunyai saiz yang baik, pertumbuhan daun yang hijau dan sihat serta memiliki bunga yang kelihatan cantik dan menarik. Selain itu, tumbuhan tersebut perlulah kelihatan menyerlah dan subur dari setiap aspek pertumbuhannya.  Kuat, kukuh pada batangnya, bunga bersaiz normal dan banyak.

Teknik Pembajaan Untuk Pokok Berbunga

Kebiasaannya terdapat pelbagai baja bunga yang dijual di pasaran sama ada dalam bentuk cecair ataupun atau pun baja butiran. Kebiasaannya baja ini memerlukan bahan asas utama NPK iaitu Nitrogen (N), Fosforus (P) dan Kalium (K). Dengan nisbah pembajaan adalah 2:1:1

Nitrogen: berfungsi untuk pertumbuhan daun

Fosforus : berfungsi untuk menguatkan batang tumbuhan

Kalium: berfungsi untuk pembungaan

Justeru, asas untuk mendapatkan pokok yang mampu berbunga dengan cantik, lebat dan menyerlah warnanya adalah dengan membekalkan sumber tanah yang sangat kaya dengan nutrien. Kandungan NPK untuk pokok berbunga ini mestilah sesuai dengan keperluannya. Andai anda ingin menambah baja organik sebagai tambahan untuk menggalakkan pertumbuhan bunga juga tidak ada masalah. Asalkan anda memenuhi keperluan nutrien asasnya dahulu. Tanah ini juga perlulah mempunyai rutin disiplin pembajaan yang ketat dan digembur secara tetap.

Langkah demi langkah mendapatkan pokok berbunga cantik dan menyerlah warnanya


KONGSI RASA SENANG DI RUANG KEDIAMAN DENGAN RONA SAMAR

Kita sudah tidk jauuh dari tarikh tahun baru dan meninggalkan 2017. Dalam dunia dan segala macam dugaan yang telah kita tempuh, bukan semua  di antara kita yang mengecapi bahagia sepanjang tahun. Nama pun kehidupan dan yang pasti ramai di antara kita pasti merancang untuk membina kehidupan baru, memilih insan baru dalam hidup, menerima insan lahir dalam kehidupan dan sebagainya. Malah sudah pasti ramai yang merancang untuk berpindah ke kediaman baru untuk sebuah rasa bahagia.

Hidup ini sudah cukup sarat dengan pelbagai dugaan.Tak perlu kita kusutkan suasana kediaman dengan pelbagai perhiasan yang tidak perlu. Biarlah yang lain mengatakan kediaman kita tidak semewah yang lain atau tidak gah dengan perhiasan kelas 1. Apa yang penting peranan kediaman itu cukup memberi rasa kebahagiaan dan rasa senang juga memudarkan rasa sakit hati jika punya.

Pilihan warna pucat, mungkin masih lagi relevan bagi kita. Melahirkan suasana tenang dan tenang. Kita adakala terlepas pandang apabila menghias kediaman. Jujur pada diri kita dan ikhlas menyediakan ruang itu untuk kita.Mudah disuai padan dan bersifat ever green. Maksudnya tidak perlu berlumba dengan yang lain . Biarlah segenap ruang yang ada memberi rasa lapang dan keindahannya merupakan identiti personaliti kamu. Rona pudar, sentuhan lembut namun memberi kekuatan kita menerimanya. Ruang tampil luas dan umpama berbisik.

Buka carta cat, cari pilihan warna di bawah katagori shades of white. pelbagai biasan rona dalam rona putih boleh anda pilih sebagai latar pada ruang. Dari kekuningan, kebiruan, kehijauan mahu pun kemerahan… Atau jika mahu sedikit rona yang lebih terang, barisan rona pastel pudar dapat memberi kepuasan pandang pada anda. Ia umpama magis, makin dipandang makin mahu kita melihatnya. SImple-simple je di IMPIANA.

Sudah banyak artikel tentang rumah yang disiarkan oleh IMPIANA baik dari jenis teres hingga ke rumah high rise disekitar semenanjung Malaysia. Kali ini IMPIANA ingin mengajak anda untuk menjengah saudara borneo kita di negeri Sarawak yang mana mereka amat terkenal dengan pembuatan rumah panjang yang boleh memuatkan lebih daripada 10 keluarga dalam satu rumah. Jika dalam sebuah komuniti adanya ketua kampung, ketua adat dan tok batin, di rumah panjang tanggungjawabnya tergalas di bahu seorang tokoh bernama Tuai Rumah.

Rumah panjang tradisional diperbuat daripada sumber semula jadi seperti kayu,buluh dan dibina secara bertingkat di atas tanah. Lazimnya ia akan menempatkan semua ahli keluarga dalam satu rumah dan berkongsi ruang tamu yang sama dalam saiz panjang dari hujung ke hujung. Kebiasaanya, kediaman jenis ini menjadi penempatan buat suku kaum Iban, Melanau, Orang Ulu dan Bidayuh.

Rumah panjang tradisional dibina menggunakan tiang jenis kayu keras dan tidak mudah rosak seperti kayu belian manakala binaan bumbungnya diperbuat daripada daun rembia dan apa jua jenis daun yang tebal dan tahan lasak. Untuk menampung penduduk yang ramai lantainya diperbuat daripada buluh, papan atau kulit kayu. Tangganya pula dihasilkan daripada sebatang kayu bulat yang ditakik menggunakan beliong.

Walaupun negara kita sudah memasuki zaman moden dimana pembuatan rumah juga turut mengikuti arus peradaran zaman, begitu juga dengan rumah panjang, hari ini sudah ada rumah panjang moden tetapi senibinanya kekal sama seperti tradisional. Sepertimana perkongsian yang dibuat oleh seorang pemilik laman sosial iaitu Andrewson Luat Jantai yang mana beliau telah berkunjung ke salah satu rumah panjang moden yang terletak di daerah Bintulu, Sarawak.

Senibinanya diperbuat daripada batuan konkrit dengan hiasan dalaman yang moden. Seperti contoh, penggunaan kipas elektrik dihadapan setiap bilik keluarga, sofa dan dapur moden. Terdapat seramai 33 keluarga yang mendiami rumah panjang tersebut.

IMPIANA paparkan untuk anda beberapa rumah panjang moden untuk kita ketahui dengan lebih luas salah satu khazanah budaya berbilang kaum yang ada di Malaysia.

Kenali Interior Designer wanita dunia yang dikagumi kini. IMPIANA ingin memperkenalkan barisan wanita yang dikagumi dunia ini. Bagi pencinta hiasan dalaman pasti akan mengenali mereka, kerana sentuhan magis mereka dan juga inspirasi mereka cukup mencuri perhatian pemilik.

Hari ini, IMPIANA memberi tumpuan kepada 10 pereka dalaman teratas sepanjang masa. Mereka ini tidak terlepas dari menghasilkan 1001 idea untuk menyempurkan kehendak ramai. Mereka semua adalah wanita hebat dan berkembang maju dalam dunia reka bentuk dan hiasan dalaman. Mari kita mengenali Interior Designer wanita ini dengan lebih rapat.

Mungkin salah satu pereka dalaman yang paling didambakan dan terkenal pada zaman kita, Kelly Wearstler merancang bahagian dalaman yang diinginkan oleh semua orang. Signature konsep eklektiknya dipenuhi dengan warna-warna cerah, tekstur dan garisan yang kaya dengan sentuhan magis.

Sussanne Khan adalah salah seorang pereka dalaman paling terkenal di India. Sudah tentu wanita terkenal dalam sejarah reka bentuk dalaman, yang mengagumkan kita semua dengan projek reka bentuk dalamannya yang menakjubkan serta projek peribadinya sendiri, firma reka bentuk The Charcoal Project.

Dilahirkan di Sepanyol, Patricia Urquiola kini berpusat di Milan. Salah satu pereka dalaman yang paling terkenal pada zaman moden ini, Urquiola kebanyakan terkenal dengan reka bentuk perabot dan projek reka bentuk dalaman komersialnya, yang menggabungkan reka bentuk puitis dan suka bermain dengan elemen pragmatik dan praktikal.

Pereka Reka bentuk Jennifer Post terkenal sebagai representasi dalaman putih, neutral, dan klasik yang tulus. Pereka Amerika ini telah bekerjasama dengan Simon Cowell dan Jennifer Lopez pada masa lalu, mencipta penyelesaian dalaman yang cantik untuk mereka. Bagi projek yang lebih baru, Jennifer Post sedikit melanggar batasannya, dengan menampilkan reka bentuk yang lebih berwarna.

Emily Summers terkenal dengan hiasan dalamannya yang kontemporari, dengan sentuhan semangat yang hangat, sebagai Architectural Digest dengan baik. Pereka dalaman selalu menggunakan perabot berlapis mewah dengan sentuhan moden untuknya. Di bahagian dalam Emily Summers selalu ada perhatian terhadap perincian dan beberapa sentuhan sentuhan yang melengkapkan ruangan.

Sekiranya anda mengenali pereka dalaman Victoria Hagan, anda pasti tahu bahawa dia adalah mengenai hiasan dalaman yang elegan. Latar belakang natural dipadankan dengan corak dan tekstur yang kuat yang menambahkan kedalaman reka bentuknya, membuat ruangan yang dicemburui yang kita semua inginkan dapat kita miliki. Hagan juga luar biasa ketika bermain dengan perkadaran, selalu memperhatikan bagaimana mereka akan bermain di penampilan akhir ruangan.

Kita mungkin sudah melupakan gaya hias ala feature wall yang pernah satu ketika dahulu bagaikan benda wajib jika melaram dekorasi. Apa kata kita semarakkan kembali gaya seumpama itu. Cuma kita pelbagaikan lagi material untuk mewujudkan sebuah feature wall yang berkesan. Tahukah anda feature wall bertindak sebagai pencerita apakah mood yang hendak anda sampaikan dalam sebuah ruang. Jom kita usha apakah idea simple yang cantik untuk ruang kediaman kita.

WARNA DAN CERITA MEMBERI SERIBU ERTI SERTA MOOD DALAM SEBUAH RUANG…BAGAIMANA PEMILIKNYA…? TIDAK SALAH MEMILIH ELEMEN WARNA JIKA PERABOTNYA SEMUA KAKU DENGAN RONA KELABU.

SERIUS NAMUN BERGAYA. CITA RASA MASKULIN DENGAN SENTUHAN MODEN KLASIK.ANDA BERANI? PILIHAN CAT MATTE SUDAH MEMADAI MENJADIKAN RUANG NAMPAK EKSKLUSIF

SENI DAN ALAM BERSATU. ANDA YANG MENDAMBARKAN KEDAMAIAN DAN MENIKMATI SENI DALAM SANUBARI, JELAS BOLEH MENGABDIKAN DINDING RUMAHNYA KEPADA LUKISAN -LUKISAN YANG BERUNSURKAN ALAM DAN PELBAGAI LAGI SEBAGAI PEMUSATAN MATA. GANTUNG KE PELBAGAI JENIS BINGKAI BESAR UNTUK MENARIK PERHATIAN.

ANDA RASA KALAU BEGINI FEATURE WALL , ORANGNYA BAGAIMANA? ADA YANG MAHU TEKA?

INI FANTASY FOREST ATAU FASHION FIESTA? PALITAN RONA DINGIN YANG MENYENANGKAN DAN CORAK BUNGA MENDOMINASI RUANG DINDING. JELAS MENYERLAHKAN NILAI FEMININ YANG MENGGODA.

SATU LAGI PILIHAN WARNA DAN SENI LUKIS YANG MEWAH DENGAN BIASAN WARNA. ANDA SEORANG CERIA DAN BERFIKIRAN POSITIF APA SALAHNYA KITA BERMAIN WARNA CERIA DI RUANG TAMU. PERHATIKAN PERABOTNYA RINGKAS, MODEN DAN AGAK KAKU REKAANNYA.

MEGAH DAN ELEGAN. PILIHAN RONA MISTERI DAN MEWAH MENJADIKAN RUANG KEDIAMAN INI SANGAT ELEGAN DAN MEWAH. BIAR SIMPLE TETAPI AURANYA CUKUP LUAR BIASA. BERBEZA DARI WARNA LAZIM DAN PILIHAN RONA TABOO UMPAMA SATU BERONTAK DALAM GAYA.

PENGARUHI SUASANA. ALAM SEMULA JADI. KAMAR TAMPIL DAMAI DAN REDUP SUASANA.


Guna Air Cucian Beras Serta Air Garam Anda Boleh Musnahkan Anai-Anai Tanpa Perlu Upah Kontraktor

Tiba-tiba almari kayu roboh. Bila diperiksa rupanya dah lama almari anda menjadi habitat si anai-anai. Nasib baik tiada melibatkan nyawa. Sekadar membuang perabut atau kayu yang dimusnahkan tidak memadai. nanti, koloni anai-anai tersebut akan berpindah ke bahagian kayu yang lain. Tak kiralah pada dinding mahupun bingkai selagi adanya bahan yang boleh di mamah anai-anai terutamanya kayu. Jika terkesan kehadiran si anai-anai, sebaik rawatan segera perlu dilakukan sebelum seberang bencana lebih besar menimpa. Terdapat banyak kontraktor kawalan serangga yang sedia berkhidmat, namun harga mereka bukan kepalanga. mahu cecah ribuan untuk merawat dan mencegah anai-anai di seluruh rumah.

Jadi, selain mendapatkan khidmat kontraktor kawalan serangga, apa kata anda guna petua-petua mencegah dan merawat seranggan anai-anai dengan langkah-langkah mudah berikut:

Air cucian beras

Selalu kita cuci beras, air basuhan pertama dan kedua pasti kita biarkan ianya mengalir ke dalam lubang singki. Tahukah anda ianya amat mujarab dalam usaha untuk mengusir anai-anai dari terus bersarang di rumah. Hanya siramkan sahaja air tersebut keliling sarang serta tuangkan ke dalam lubang untuk pembasmian mutlak.

Minyak tanah

Ia amat sinonim dalam mencatikkan laman terutamanya menjelang hari raya untuk menyalakan pelita. Selain daripada menerangi malam anda, ia amat bermanfaat jika anda semburkan minyak tanah terus ke kayu yang menjadi bahaman koloni anai-anai. Nak lagi kesan yang efektif, campurkan dengan minyak serai, lagi mujarab.

Air Tembakau

Dari anda rosakkan jantung sebab merokok, lebih baik invest sedikit wang pembelian rokok dengan mengambil daun tembakau daripada puntung dan campurkan dengan air serta perap selama satu malam. Semburkan Air perapan di sekeliling rumah dan koloni anai-anai. Sasarkan kepada kayu yang diserang serta ‘rumahnya’.

Air Garam

Air garam memang banyak manfaatnya, nak sedapkan lauk, rawat luka dan juga basmi anai-anai. Cara nak buat air semburannya sama seperti guna daun tembakau, campurkan dengan air tawar dan biar selama satu malam dan sembur di setiap laluan anai-anai, di kayu dan juga dalam sarangnya.

Air Kapur Sireh

Anatomi badan anai-anai bersifat lembut serta berkulit nipis. Air panas yang dihasilkan daripada campuran kapur sireh dan menyebabkan jisimnya mengecut dan mati dengan cepat. Untuk penggunaannya, sama sahaja iaitu melalui kaedah semburan.

Racun

Akhir sekali, kalau tak jalan juga, guna air racun pembasmi serangga dan semburkan ke arah-anai, tapi pastikan sewaktu membancuhnya anda ikuti aturan yang telah ditetapkan oleh pengeluar racun. Takut nanti, niat nak bersihkan rumah dari anai-anai, anda pula yang terjejas sebab racun makan tuan.

Kediaman studio konsep industrial, sesuai dijadikan rumah persinggahan atau homestay. Kebanyakan anak muda urban yang sukakan gaya lebih maskulin sangat menyukai tema dekorasi industrial.

Penggunaan batu-bata, kayu, logam dan konkrit merupakan elemen utama dalam desain industrial. Exposed brick wall juga antara salah satu ciri kegemaran para peminat industrial.

Secara ringkasnya ia mempunyai karektor yang unfinished. Menyentuh tentang pemilihan warna pula, biasanya warna natural, coklat, putih dan hitam menjadi warna latar kediaman berkonsepkan dekorasi ini.

Gaya ini mungkin akan ditolak bulat-bulat oleh sesetengah orang yang menganggap ia agak janggal, keterlaluan dan seakan-akan sentuhan ‘tidak siap.’ Namun bagi mereka yang sukakan seni dekorasi pasti menyukainya.

Konsep dekorasi industri biasanya menggunakan warna monokromatik. Material yang digunakan juga ada kalanya daripada bahan terbuang atau kitar semula dan bahan industri seperti besi, aluminium, paip dan getah yang diolah untuk dijadikan elemen hiasan menarik.

Dinding dengan struktur batu-bata saja tanpa kemasan, tiang, paip saluran elektrik dan saluran air juga dibiarkan melintang bebas pada bahagian siling hingga ada sesetengah antara kita berasa tidak selesa. Mungkin nampak macam bangunan yang tidak siap namun itulah ‘look’ dekorasi berkonsepkan industri.

Pada mulanya dekorasi itu menjadi pilihan untuk kafe, restoran, ruang komersial dan pejabat. Bagaimanapun lama-kelamaan dekorasi ini menarik perhatian pemilik kediaman untuk dijadikan tema hiasan rumah mereka.

Jenis: Studio tiada bilik, 1 bilik air
Keluasan: 25 x 15 kaki
Kos pembinaan: RM 40k ++ (tak buat kiraan tepat), termasuk wiring dan plaster siling.
Tak termasuk perabot. Kebanyakan perabot terpakai sahaja. TV pun terpakai.
Jenis cat: Cat epoxy clear pada dinding bata dan lantai, luar dan dalam
RM 140 per 5 liter x 2 tong
Bumbung: PU foam metal
Tujuan kediaman dibina: Untuk dijadikan homestay/rumah rehat
Lokasi: Permatang Pauh, Pulau Pinang

BERIKUT DIKONGSIKAN KEDIAMAN STUDIO YANG TELAH SIAP DIBINA

Pernah atau tidak anda melihat seluruh ruang dalam bilik air yang serba lengkap bertemakan warna putih seperti ini? Memang jarang-jarang kan dapat kita lihat dekorasi ruang dalaman bilik air yang seperti ini.

Tidak dinafikan, memang tidak ramai yang mahu dan memilih warna putih ini sebagai pilihan untuk dekorasi ruang dalaman bilik air. Ini kerana, ramai yang beranggapan warna putih ini mempunyai sifat yang mudah kotor dan sebagainya.

Tetapi tahukah anda, sebenarnya dengan pemilihan warna putih untuk dekorasi ruang dalaman bilik air anda boleh membuatkan kamar mandian anda tampak lebih menarik?

Bukan sekadar itu sahaja, ruang dalaman bilik air anda juga kelihatan begitu estetik, unik dan lain dari yang lain. Setuju tak?

Jika anda sedang merancang untuk melakukan renovasi ruang bilik air anda menjadi seperti ini, anda boleh sahaja mencari atau membeli barang kelengkapan yang baru secara dalam talian menerusi aplikasi Shopee.

Hampir semua orang makan dengan menggunakan sudu dan garpu. Sementara yang lain terutamanya di Rantau Asia Timur akan menggunakan ‘chopstik’. Secara amnya, sudu dan garpu atau ‘chopstick’ yang digunakan kebiasaannya diperbuat daripada keluli tahan karat. Namun, pada hakikatnya sudu dan garpu adalah barangan yang mudah berkarat. Walaupun ianya diperbuat daripada keluli tahan karat, sudu dan garpu tidak terjamin 100 peratus akan bebas dari karat.

Berikut adalah beberapa sebabnya. Jom kita tengok!

Alatan Tahan Karat Mempunyai Komposisi Yang Berbeza

Sering melihat tulisan ‘tahan karat’ yang akan ditulis di bahagian belakang sudu, garpu atau chopstik. Tulisan di belakang ini bertujuan untuk memberitahu bahawa bahan yang digunakan adalah dari keluli tahan karat. Walau bagaimanapun, komposisi keluli tahan karat yang digunakan mempunyai tahap yang berbeza-beza.

Contohnya, sudu dan garpu dengan komposisi 18/10, yang bermaksud ianya mengandungi 18 peratus kromium dan 10 peratus nikel. Atau ada juga contoh lain seperti 18/8 yang bermaksud 18 peratus kromium dan 8 peratus nikel.

Sudu dan garpu yang mudah berkarat adalah salah satu sebabnya kerana komposisi nikel yang terlalu sedikit. Atau dengan kata lain, semakin banyak tinggi kandungan bahan nikel, semakin lama tempoh tahan karat.

Langkah pertama yang perlu anda ambil tahu sebelum anda ingin membeli sudu dan garpu adalah dengan mencari bahan asas dari nikel yang lebih tinggi.

Jenis Bahan Pencuci Yang Digunakan

Walaupun dengan komposisi nikel yang lebih tinggi, namun bahan pencuci yang digunakan juga boleh menjadi penyebab sudu dan garpu mudah menjadi karat. Ternyata ia masih belum sepenuhnya dijamin bebas karat. Sebabnya tahap karat atau tidak sudu dan garpu itu adalah bergantung juga dengan bagaimana cara kita menjaganya.

Salah satu perkara yang boleh menyebabkan bahan keluli tahan karat ini adalah pencuci pinggan mangkuk. Dengan kekerapan penggunaan sabun pencuci pinggan dari masa ke semasa juga adalah boleh menjadi sebab sudu dan garpu pasti akan berkarat.

Membiarkan Sudu Dan Garpu Di Dalam Sinki Terlalu Lama

Jika alatan ini dibiarkan didalam sinki terlalu lama dan basah, asid dan sisa makanan boleh menghakis permukaan dan boleh menyebabkan sudu atau garpu lebih mudah berkarat dan berlubang. Begitu juga jika sudu dan garpu yang telah dicuci tidak dikeringkan atau dibiarkan ia kering sendiri di rak pinggan.

Untuk mengelakkan alatan ini dari mudah berkarat, anda harus mencuci setelah digunakan dan segera dikeringkan. Ini bagi memastikan sudu dan garpu akan tahan lebih lama dan tidak berkarat dengan penjagaan yang baik. Cara penyimpanan alatan ini juga memainkan peranan, anda boleh menyimpannya secara berasingan dari alatan yang lain. Ini juga dapat mengelakkan dari calar akibat geseran dengan alatan lain.

Jangan lupa Follow, Like & Share : Facebook IMPIANA, Instagram IMPIANAMY, Youtube IMPIANA TV, Tiktok IMPIANAMY


Kuasa Wanita, Ambil Masa Sehari Je Makeover tapi Tengok Hasilnya

Dengan modal keseluruhan RM18k, ibu kepada dua anak comel ini telah mengubah suai dua ruang kegemaran beliau iaitu halaman rumah dan ruang tamu dengan perabot dan perhiasan ringkas dan moden. Keluasan 20 x 60 yang agak terhad tidak menghalang beliau untuk terus bermain dengan kreativiti bagi mendapatkan hasil yang memuaskan hati. Barangan dari IKEA dan SSF telah menjadi pilihan kerana mudah didapati di samping harga yang berpatutan. Bagi Puan Nor Azila, pemilihan warna cat, karpet serta langsir perlu dilakukan dengan teliti agar mudah untuk dipadankan dengan apa juga jenis aksesori dan perhiasan.

Mari IMPIANA bawakan anda menyusuri transformasi rumah kecil yang indah ini. Semoga semuanya mendapat manfaat dan ilham hasil drai perkongsian ini. Selamat menghias!

+ LAMAN : SEBELUM

+ LAMAN : SELEPAS

+ RUANG TAMU

Setahun dua kebelakangan ini, ramai pemilik kediaman di negara ini memilih untuk menggunakan konsep Scandinavian. Konsep ini menjadi kegemaran ramai kerana style nya yang tampak bersih dengan warna-warna lembut yang juga menggabungkan tekstur berbeza, Untuk menambah keanggunan perabot dan aksesori. negara Nordic telah memahami dengan sempurna cara menampilkan gaya santai yang selesa ini tetapi dalam masa yang sama masih kekal moden.

Rumah yang baru didiami 6 bulan ini mempunyai 3 bilik dan 2 bilik air dan bilik tidur utama telah menjadi kegemaran pemilik kerana di situ beliau banyak menghabiskan masa melayan pertanyaan pelanggan di Instagram jualan miliknya, pockethome.stuff. Menurutnya lagi, rumah yang dibelinya subsale ini mempunyai ruang tamu yan memanjang menjadikan ia sebagai satu cabaran buat Puan Irnanee.Dan bagi menjimatkan kos renovasi kediaman ini, beliau dan suami banyak lakukan sendiri kerja-kerja seperti mengecat dan pertukangan kecil.

Pesan Puan Irnanee lagi, sebelum melakukan sebarang perubahan pada kediaman, kenal pasti dahulu keluasan kediaman kemudian barulah mudah untuk memilih perabot. Pemilihan perabot juga perlu mesra poket dan bukanlah hanya mengikut trend semata-mata. Jom IMPIANA bawakan pembaca cuci mata semoga dapat memberi ispirasi dan idea.

Elegan, seksi dan seni. Mungkin sekilas pandang teringat kita akan keagungan zaman Coco Chanel yang banyak bermain rona putih dan sedikit palitan hitam sebagai identiti beliau. Malah tidak sah jika kita bemain dengan rona ini jika tidak dihias dengan aksesori dinding. Putih atau hitam putih ? Yang  mana mahu mu? Putih hitam bermakna putih mendominasi hitam. Selalunya ia memberi imej klasik moden, elegan dan mahal. Percaya atau tidak?

Manakala hitam putih pula , hitam mendominasi ruang dan diselangkan sedikit dengan putih. Selalunya ia melambangkan gaya moden dan bebas. Ruang nampak sofistikated, berani dan individualistik. Seni hias moden selalunya cukup gemar bermain dengan rona hitam yang mendominasi ruang. Ia boleh dikatakan melanggar taboo dalam menghias ruang. Jadi jika anda punya koleksi perabot pop art, moden atau industri, , pilihan hitam putih dilihat sangat menarik. Apatah lagi jika anda kenakan 1 warna ketiga yang menyerlahkan seri ruang seperti merah epal.

Berbeza dengan putih hitam, ia lebih lembut dan halus, Selalunya perabot moden klasik, klasik atau art deco cantik dikenakan dengan gaya seumpama ini. Selain daripada rekaan ala Amerika, tata hias ala Perancis dan Scandinavian cukup molek diserlahkan dengan pilihan tema seumpama ini. Apatah lagi jika anda mengenakan banyak  aksesori kristal seperti chandalier, cermin dan material perak. Tidak salah jika anda mengenakan chandalier hitam sebagai ganti. Apa yang pasti, putih hitam merupakan pilihan yang cukup cantik dan menarik. Hitam bagaikan memenuhi kehadiran putih dan anda sendiri tidak perlu rona kedua kerana ia sudah memadai. Simple-simple je di IMPIANA…..

Konsep industrial kini dilihat semakin digilai ramai. Lebih-lebih lagi dalam kalangan belia yang mahukan kediaman yang nampak simple tetapi ranggi dan mempunyai karakter. Selain itu, konsep ini juga memaparkan elemen-elemen yang ‘kasar’ dan tampak lebih maskulin dengan penggunaan bahan seperti logam, batu-bata dan kayu. Material yang digunakan juga ada kalanya daripada bahan terbuang atau kitar semula dan bahan industri termasuk kaca, besi, aluminium, paip dan getah yang diolah sedemikian rupa hingga boleh dijadikan hiasan menarik.

Dalam post kali ini IMPIANA mengetengahkan beberapa ciri-ciri utama reka bentuk dalaman konsep industrial yang anda boleh terapkan dalam kediaman anda.

#1 PENGGUNAAN TONA MONOKROM

#2 PERMUKAAN KAYU DAN BESI

#3 PERABOT DAN AKSESORI VINTAJ

#4 PAIP DAN SALUR ELEKTRIK DIBIAR TERDEDAH

#5 BATU-BATA MERAH

#6 HUTAN KONKRIT


Jemput Rezeki Masuk Rumah, Ini Yang Patut Anda Amalkan

Ramai yang tidak sedar akan cara mudah untuk rezeki masuk dalam rumah. Dalam menghias juga kita mudahnuntuk menjemput rezeki masuk kedalam rumah kita sebenarnya, tetapi dan bagaimana mungkin ramai yang diluar sana masih ada yang tidak tahukan.

IMPIANA nak share tip macam mana nak bagi rezeki masuk dalam rumah kita. Mudah sahaja, perkara utama kena tahu ialah mesti ada sikap rajin bertanggung jawab. Kemudian pastikan rumah sentiasa dalam keadaan yang sentiasa bersih dan harum. Mudah kan!

Langkah seterusnya, banggun seawal pagi buka pintu dan tingkap rumah biarkan udara segar masuk kedalam rumah dalam sekitar jam 7 pagi, amalkan dan sering bersedekah itu pastinya menjadi amalan mulia dalam kehidupan harian kita.

Bagi yang mempunyai halaman, jangan biarkan ia tidak terurus, tanam pokok yang mudah dijaga, sedap mata memandang. Biarkan halaman anda dengan rumput yang pendek dan selesa untuk anda sekeluarga besantai pada bila-bila masa. Inshaa Allah pintu rezeki rumah kediaman anda akan terbuka.

Ramai yang ebrtanya dan nak tahu cara untuk kilatkan dapur seperti baru.

Baking soda
Garam
Cecair pencuci pinggan
tisu
Cuka

1. Tabur baking soda dan garam pada permukaan dapur gas
2. Letakkan pula cecair pencuci pinggan atas taburan garam dan baking soda tadi
3. Lumur rata-rata ketiga-tiga bahan yang diletak tadi
4. selesai, tutp dengan tisu 2-3 lapis
5. Tuangkan cuka pada eprmukaan tisu tadi dan pastikan tisu serap cuka yang dituang sepenuhnya dan basah
6. Biarkan lekapan tisu tadi selama 1 jam
7. selepas 1 jam, gosok guna berus periuk

P/S: Teknik cucian ni pun sesuai untuk bersihkan bontot kuali

Nak Bersihkan Dapur Berkilat Macam Baru, Guna Bahan Dapur Ni Je

Kipas siling makin lama, makin tak rasa angin nya. Ada tu, perlahan macam speed no. 1 walaupun dah letak maksimum. Kebiasaanya, masalah ini berlaku pada kipas yang dah lama. Jadi, ramai beranggapan dah sampai masa kipas tersebut rosak.

Salah tu. Sebenarnya, ada dua sebab kenapa kipas siling anda tidak rasa angin nya atau perlahan.

1. Kipas berhabuk

Ini punca utama. Bila terlalu banyak habuk di bilah kipas, ia akan mula perlahan. Ramai yang culas untuk membersihkan kipas. Almaklum lah  kedudukan nya yang sukar dicapai. Tambahan kalau mengelap habuk pada kipas siling, bertaburan satu rumah habuknya.

2. Kapasitor rosak

Kipas, mahal macam mana pun sampai masa kapasotornya rosak. Bukan rosak apa, dah tiba masa. Kapasitor ni lah yang berperanan menghasilkan kelajuan pada kipas.

Sofa yang koyak memang menyakitkan mata. Kalau pakai duct tape, koyak atau lubang yang kecil pun boleh menjadi lebih besar. Ramai mengambil penyelesaian mudah dengan menggunakan cara ini bukan? Sebenarnya banyak lagi cara dan kaedah mudah yang nampak lebih cantik dan menarik.

Nak hantar tukar sarung sofa, harganya pulak boleh tahan juga. Tambahan pulak yang rosak tue sikit sahaja. Jadi, bagi menyelamatkan poket anda, Boleh cuba 10 langkah mudah ini bagi menutupi sofa yang koyak atau berlubang.

1. Tampal bunga kait di atas tempat yang koyak

2. Cantuman kain perca berbentuk hexagon

3. Guna fabrik bercorak yang sepadan untuk digantikan pada sofa arm kesan dicakar kucing

4. Buat tenunan artistik menggunakan benang cross stitch pada bahagian yang koyak

5. Jahit doilies pada tempat yang koyak

6. Sediakan kait konsep granny square untuk tutup bahagian atas sofa arm yang rosak

7. Gantikan bahagian sofa arm yang rosak dengan menggunakan PU leather dan dilekatkan dengan paku kraf

8. Buat kolaj bunga dari kain perca

9. Beli kepingan sulam yang telah siap dan tampalkan pada sofa

10. Paling mudah, jahit kain mengikut saiz sofa arm dan tutup sahaja tempat yang koyak

Sumber: http://www.amazinginteriordesign.com

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!


7 Tip Mudah Tanam Buah Strawberi Tanah Rendah Menjadi Dan Sedap

Sebenarnya, ada spesies strawberi yang sesuai untuk ditanam di tanah rendah Malaysia yang tidak memerlukan kaedah rumah hijau pun. Anak benihnya yang mudah didapati secara online juga menyebabkan tanaman ini kian menjadi popular. Namun anda perlu pastikan perkara-perkara tersebut perlu dipatuhi bagi menjadi habitat sempurna untuk tanaman ini:

Strawberi memerlukan medium tanaman yang peroi dan bersaliran baik. Yang menjadi keutaman ialah medium tersebut mampu memegang kelembapan dalam jangka masa yang lama. Kebanyakan nurseri menggunakan sabut kelapa yang telah dirawat sebagai medium tanaman tanpa tambahan bahan lain. Ini kerana sifat sabut kelapa yang ringan serta mampu mengekalkan kelembapan amat sesuai dengan kondisi pokok strawberi. Secara tidak langsung sabut tersebut berupaya menjadi baja kompos.

Pokok strawberi memerlukan pH yang seimbang dengan keperluannya. Untuk mendapatkan saiz buah yang optimum, pH ideal untuk tanaman ini adalah antara 5.5 hingga 7.

Pokok strawberi memerlukan pencahayaan sekurang-kurangnya 4 jam sehari untuk iklim malaysia. Berbanding di negara beriklim sejuk, strawberi perlukan pengamatan cahaya minimum 6 jam sehari. Namun tidak terlalu terus. Letakkan di kawasan separa teduhan. Oleh itu, strawberi sesuai ditanam di ruang anjung kediaman.

Pokok strawberi tidak suka tumbuh secara berhimpit. Ia akan mengakibatkan kesukaran penghasilan bunga dan secara tidak langsung memberi kesan kepada hasil buah. Hal ini terjadi disebabkan apabila pokok terlalu berhimpit, bahagian bawah atau pangkal pokok yang menghasilkan kudup bunga mengalami kesukaran menerima cahaya matahari. Oleh itu, jarak bagi setiap tanaman perlu dikekalkan sekurang-kurangnya 20 inci setiap satu.

Jika anda menggunakan sabut kelapa sebagai medium tanaman, penyiraman boleh dilakukan apabila medium kelihatan kering atau jika perlu. Perlu diingat,strawberi memerlukan medium tanaman yang sentiasa lembap bukan basah tau. Jika terlalu banyak air, ia akan merosakkan akar serta menggalakkan pertumbuhan kulat. Siraman paling perlu dijaga ketika buah sedia dipetik. 3-5 hari sebelum dipetik, penyiraman perlu dikurangkan untuk mengelak buah masam.

Pokok strawberi paling sesuai dengan baja cecair kerana ia lebih mudah diserap. Tambahan pula, sistem akar strawberi yang terlalu pendek sukar menyerap atau mencapai baja jenis slow release. Baja kimia yang sesuai digunakan untuk strawberi adalah larutan 12:12:12 untuk tujuan tumbesaran pokok manakala larutan 15:15:15 digunakan untuk penggalak buah. Pembajaan perlu dilakukan sekurang-kurangnya dua minggu sekali. Namun AWAS! Baja kimia bersifat panas dan mudah merosakkan akar pokok. Oleh itu, penggunaan baja dan racun kimia perlu minima.

Seeloknya, pokok strawberi sesuai menggunakan baja organik. Walaupun produktivitinya tidak optimum, jangka hayat tanaman lebih tahan lama berbanding penggunaan baja kimia.

Daun pokok strawberi perlu dipangkas setiap bulan. Sebaiknya, 7-9 daun sahaja yang dibenarkan  bagi setiap pokok. Ini kerana, jika daunnya terlalu banyak penghasilan buah akan terganggu. Ia disebabkan oleh permukaan bawah batang pokok yang menghasilkan daun, sulur dan bunga terlindung dari cahaya matahari. Lebih kerap anda memangkas, lebih banyak sulur dan buah yang dapat anda hasilkan. Selain itu juga, bilangan sulur perlu dikurangkan untuk membolehkan hasil buah lebih banyak.

Bahan-bahan:
Pasu tanpa lubang
Penapis
Paip PVC
Span

Sistem Aquaponic mampu memberi pulangan lumayan kepada pengusaha jika diusahakan mengikut kaedah yang betul.
Nak jadi pengusaha URBAN Farming?
JOM Belajar teknik yang betul dengan Mommy Mai.
SMART FARMING, Cara Mudah Bercucuk Tanam Dengan Aquaponic.

Tarikh : 4 Disember 2021 (Sabtu)
Masa : 3.00 – 4.00 petang

Cara-cara:

1. Bekas penapis plastik dipotong untuk dapat ketinggian 3 inci. Kegunaan bekas penapis plastik untuk dijadikan pemisah antara tanah dan air takungan.

2. Potong paip PVC 1/2 hingga 1 inci. Tujuan paip PVC diletakkan didalam pasu sebagai saluran air. Bekas penapis plastik menjadi pemisah antara tanah dan takungan air.

3. Potong kain kraf Felt ikut saiz bulatan bekas penapis plastik.

4. Buat tanda had maksimum level takungan air.

5. Buat lubang air lebihan @ overflow. Pastikan kedudukan lubang ini dibawah level maksimum yang ditanda supaya ada sedikit ruang udara diantara takungan air dan tanah.

6. Potong paip PVC 2 inci untuk dijadikan saluran overflow

7. Contoh pemasangan paip over flow

8. Paip saluran overflow

9. Tutup penapis dengan felt dan tuang tanah ke dalam pasu

10. Pindah pokok ke dalam pasu

11. Tuang air ke dalam saluran paip sehingga air keluar di saluran overflow

Kebiasaannya, timun ditanam terus di atas batas. Namun dengan teknik yang betul, tanaman menjalar berbatang lembut ini tetap akan mengeluarkan hasil optimum walaupun habitatnya sebiji pasu. Lebih menarik, pokok timun di tanam secara gantung dan bila hasilnya merimbuan, lebih menyeronokkan. Jadi, bagi anda yang tinggal di apartmen dan mempunyai kekangan ruang, tak menjadi masalah jika anda ikut teknik tanaman timun di dalam pasu gantung ini.

Penyediaan biji benih

Sebaiknya, dapatkan biji benih timun mini untuk memudahkan anda mengawal tumbesaran pokok di dalam pasu. Kalau tak ada pun tak jadi masalah. Guna sahaja benih timun biasa. Tapi bagi anda yang membeli biji benih, pastikan tarikh luput pada pembungkus. Jangan beli yang dah sambang pula. Tunggu bertahun pun tak bercambah benih timunnya.

Sebaiknya, benih timun disemai di dalam bekas khas semaian terlebih dahulu. Bila dah keluar daun matang (4 hingga 5 helai daun) baru lah anak pokok boleh dipindahkan ke dalam pasu.

Pemilihan pasu

Pasu yang sesuai menanam pokok timun ialah bersaiz 12 hingga 18 inci ke atas. Namun ia bergantung kepada jenis atau spesies. Kalau anda tanam timun mini tak perlu lah saiz pasu yang besar. Tapi lagi besar lagi bagus untuk akar pokok timun bebas bergerak di dalam media dan ini seterusnya akan memberikan keselesaan pokok membesar dengan jayanya.

Mengikut pandangan pakar pertanian dalam dan luar negara, bekas tanaman yang diperbuat dari tanah liat lebih baik kerana ia bersifat sejuk dan terdapat rongga-rongga atau liang-liang pada pasu yang elok untuk pengudaraan di dalamnya. Secara tidak langsung ia memberi nilai tambah kepada akar.  Walau bagaimana pun, jika konsep asal tanaman timun ini adalah untuk digantung,  pasu plastik amat bersesuaian kerana khuatir pasu tanah liat nanti terlebih beban. Jadi jangan bimbang akan hal tersebut, yang penting anda buat pengemburan tanah 3 minggu sekali.

Campuran media tanaman (tanah)

Akar pokok timun tak kira apa pun jenis nya memerlukan pH yang neutral. Di samping itu juga, untuk memastikan tumbesaran dan hasilnya yang optimum, pastikan medium sentiasa dalam keadaan gembur dan bersaliran baik.

Lebih baik anda gunakan medium siap campur yang terdapat di pasaran. dah tak perlu pening-pening. Lengkap dengan keperluan seimbang yang diperlukan tanaman serta diperkaya bahan organik. Yang paling penting, terhindar daripada sebarang penyakit yang berpunca daripada medium atau tanah.

Siraman

Timun memerlukan air yang banyak sebagai jaminan kepada kesihatan tanaman dan buah yang berkualiti. Oleh itu, sebaiknya siraman dilakukan 2 kali sehari. Dan menjadi keutamaan, siraman menyeluruh dilakukan di awal pagi.

Siraman perlu dilakukan terus pada medium tanaman. Jangan pula siram pada bunga. Nanti buahnya tidak menjadi. Pastikan air di siram keluar pada lubang saliran di dasar pasu.

Sungkupan

Pokok timun merupakan tanaman berbatang lembut. Oleh itu, pastikan medium sentiasa dalam keadaan lembap. Lembap tau bukan bertakung air. Bagi mengekalkan kelembapan, perlu lah guna sungkupan seperti sabut kelapa.

Pendebungaan

Seperti tembikai, labu dan pelbagai lagi, jika tiada rama-rama, lebah atau serangga melakukan pendebungaan, teknik terbaik untuk mendapatkan hasil adalah melakukan pendebungaan sendiri. Gunakan berus warna air yang halus dan calitkan debu bunga jantan pada bunga betina.

Pendebungaan perlu di lakukan di awal pagi kerana bunga timun akan mula layu menjelang tengah hari.

Pembajaan

Pembajaan perlu dilakukan setiap dua minggu. Untuk bulan pertama pertumbuhan, pokok timun memerlukan kalsium yang lebih. Oleh itu, jika anda merancang menanam secara organik, boleh gunakan kulit telur yang telah di hancurkan sebagai baja.

Untuk menggalak penghasilan buah, gunakan baja bunga dan baja buah jenis butiran atau slow release pada tanah. Namun apabila timun mula berbuah, pembajaan perlu dihentikan. Khuatir buah akan gugur lebih awal akibat panas dari baja.

Bila cuaca panas, bukan manusia gelisah mencari keselesaan haiwan dan sebagainya semua pastinya mencari kawsan yang dingin dan selesa untuk didiami atau berlindung. Kisah ular keluar pada waktu panas ni sering kita dengar kan.

Apa langkah dan tip yang kita perlu buat. Memang menakutkan dan merbahaya bila haiwan sebegini masuk ke dalam rumah khususnya bagi anda yang ada anak kecil. Jadi, macam mana nak elak ular dari masuk ke dalam kediaman kita? Ini tip berguna yang anda boleh cuba sebagai langkah pencegahan.

Pastikan perkarangan rumah anda kurang dengan barang-barang tak terpakai dan tak serabut. Kotak lam dan tak terpakai boleh la buang dan asingkan.  Disamping itu juga, lantai laman sama ada di bawah pokok perlu sentiasa bersih tanpa longokkan daun kering kerana ular suka tidur di dalam timbunan daun keran yang kering dan sejuk.

2. Jangan biarkan pokok merimbun

Tanaman merumpun seperti pandan dan seangkatan denganya juga berpotensi menjadi tempat persembunyian ular tanpa anda sedari. Silap-silap, boleh jadi tempat bertelur dia pulak nanti. Kalau ada tanaman merimbun yang terdapat di laman anda, perkemaskannya secara kerap.

3. Tebas semak samun di halaman

Tebas semak samun yang terdapat di dalam mahupun sekitar perkarangan kediaman anda. kalau lalang jiran tu dah panjang semeter, suruh di tebas. Kalau jiran malas, buat gotong royong sama-sama.

4. Pastikan kolam ikan atau kolam mandi di rumah sentiasa bersih

Jika kawasan ini dibiar serabut dan semak, pastinya mengundang si dia datang untuk menikmati kesejukkan di kolam tersebut.

5. Tutup setiap lubang

Lubang saliran, bumbung juga berpotensi menjadi laluan masuk ular ke dalam kediaman. Perasan tak, nenek-nenek kita dahulu tutup lubang bawah pintu dengan kain atau lidi penyapu, tujuan nye untuk menghalang ular dari masuk rumah lah. Begitu juga pada bahagian bumbung. Ia antara tempat atau lalun masuk ular juga.

6. Pastikan rumah sentiasa harum dan segar

Ular mempunyai sifat tak suka akan bau-bau yang menyegat kerana ia akan mengancam deria bau ular. Bila deria bau ular tercemar, ia akan mengalami kesukaran untuk mengesan keadaan persekitarannya .

7. Kucing Oh My Hero!

Ular akan menghindari haiwan-haiwan yang suka mencakar seperti ayam, kucing dan sebagainya. Kerap kali kita lihat kucing berlawan dengan ularkan? Selalunya kucing yang menang. Namun ia bergantung kepada saiz ular yang menyerang. Tapi paling tidak, kucing kita boleh beri amaran kalau dia tak berupaya untuk lawan ular tersebut.

8. Tabur serbuk belerang

Ada orang kata petua ini hanya mitos. Namun kelihatan berkesan bedasarkan pengalaman admin. Tabur parameter kediaman dengan serbuk belerang atau nama lebih tepat sulfur. Boleh dapatkan serbuk ni di kedai hardware sahaja. Tapi masa nak taburkan serbuk belerang ni, pakai sarung tanggan sebab sifat sulfur yang panas boleh merosakkan kulit yang tersentuhnya.


Mudahnya Tanam Limau Purut Ikut 4 Langkah Simple Ini

Limau purut atau nama saintifiknya Citrus hystrix merupakan tanaman saka yang berasal dari Asia Tenggara. Hari ini limau purut banyak ditanam di Malaysia, Thailand dan Indonesia. Ia dikenali dengan pelbagai nama seperti Keiffer lime (Kafir lime) di Barat, Bai makrut di Thailand dan di Indonesia dipanggil Jerut purut kerana rasanya masam dan sedikit pahit.

Limau purut ditanam secara meluas di seluruh dunia sebagai penyeri laman untuk diambil buahnya. Ia sesuai ditanam dalam bekas tanaman dan juga dalam pasu-pasu besar yang diletakkan di patio atau pun teres.

Limau purut kelihatan sama dengan limau nipis, cuma buahnya bulat, kulitnya lebih mengerutu, berkedut tebal dan isinya tidak berair, masam dan pahit. Kadar tumbesarannya agak perlahan jika dibandingkan dengan limau lain. Ia boleh tumbuh sehingga 30 meter tinggi.

Daunnya akan membiak dan berwarna hijau gelap. Struktur daunnya yang bersayap seolah-olah memberi gambarandua helai daun yang dicantumkan dari hujung ke hujung dan kelihatan seperti nombor lapan. Daunnya mengandungi sejenis minyak yang berbau wangi yang kuat, berunsur kimia dengan bahan sabininie sebanyak 14% dan bahan liminene sebanyak 15%.

Limau purut mempunyai banyak kegunaan dalam kehidupan seharian. Ia juga kaya dengan khasiat semula jadi yang berkesan dalam dunia perubatan dan boleh digunakan sebagai aromaterapi, nutraseutikal dan produk penjagaan diri.

Dalam industri kulinari, daun limau purut banyak kegunaannya. Ia menjadi pilihan suri rumah sebagai perisa dalam masakan seperti tomyam kerana aroma dan rasanya yang unik. Bagi masyarakat Malaysia, hidangan rendang, laksa dan asam pedas akan berkurangan kelazatannya sekiranya tidak dimasukkan daun limau purut ini.

Limau purut mempunyai khasiat yang tinggi dalam dunia perubatan kerana ia mengandungi bahan aktif seperti anti histeria, anti tumor, pencuci asli, anti septik, anti bakteria dan pencegah kanser. Ia boleh membantu melancarkan sistem pernafasan dengan menyapu pati minyak limau purut pada dada, tengkuk dan belakang badan. Dengan adunan sedikit garam dan daun limau yang digiling halus, ia dapat menghilangkan masalah kekuningan pada gigi. Selain itu, ia boleh digunakan untuk membunuh pacat dan membantu untuk merawat gigitan serangga berbisa.

CARA PENANAMAN

PENJAGAAN POKOK LIMAU PURUT

Indoor plant atau tanaman di dalam rumah memberi suasana yang segar sekaligus menjadi pelengkap dekorasi. Namun, memandangkan wadahnya merupakan sebiji pasu, aliran nutrisi kepada tanaman amat terbatas

Walaupun ianya hanya tanaman hiasan, ia tetap peru dibajai apabila tiba masanya. Hal ini dapat memastikan tanaman indoor anda hidup sihat dan tumbesarannya optimum.

Tetapi, nak beri baja pada indoor plant ni bukan boleh sebarangan. Khuatir ia memberi impak kepada isi rumah pula. Oleh itu, fahami cara betul membaja indoor plant

Tidak semua baja dicipta menggunakan formula dan mempunyai kegunaan yang sama walaupun dari jenis yang sama. Namun, ramai yang menggunakan baja akhirnya menyebabkan tanaman mereka mati

Jenis cecair adalah baja yang paling sesuai untuk tanaman indoor. Seperti contoh jenis imulsi ikan. Ini kerana baja cecair lebih mudah dan cepat diserap tanaman

Jika tidak mempunyai baja jenis cecair, gunakan baja biji yang anda anda tetapi sebelumnya larutkan di dalam air. Larutkan sepertiga baja butir bersama 3 liter air. Lakukan pembajaan setiap 2-3 minggu sekali dari bulan Mac hinggaSeptember. Selebihnya adalah tempoh untuk tanaman anda berehat

Penjagaan tanaman indoor sama seperti yang lain. Diperiksa ada tak seranggan perosak, buang bahagian yang layu dan mati dan lain-lain. Tapi ada satu yang paling penting. lihat ada tak akar yang keluar dari bontot pasu. Jika ada, ia menunjukkan tanaman anda memerlukan pasu yg lebih besar atau perlu di pecahkan kepada beberapa bahagian rumpun kecil

Kehadiran sebuah kolam di kawasan kediaman sebenarnya merupakan pelaburan yang menguntungkan. Ia bukan sahaja mengindahkan taman, kewujudannya juga mampu memberikan kehidupan kepada anda, rakan-rakan serta makhluk lain yang mengunjungi taman anda. Saham akhirat dari sudut Islam ini diperoleh melalui kemudahan yang disediakan untuk unggas dan mergastua kecil menikmati sedikit nikmat yang anda sediakan di taman seperti kolam khususnya.

Kolam menjanjikan nikmat keindahan bukan sahaja seketika, ia akan kekal bertahun lamanya, menjadi habitat tanaman air berbunga indah serta hidupan akuatik yang mesra dan jinak. Oleh itu, kolam perlu dibina dengan betul dan mematuhi aspek-aspek penting supaya ia dapat menggalakkan kehadiran tetamu terdekat mahupun haiwan liar. Tepati 4 keperluan utama pembinaan kolam supaya ia berjaya menghasilkan suatu habitat yang baik dan selesa bagi tetamu anda.

Kebiasaanya, kalau beli kangkung di pasar mesti daunnya sikit sahaja yang dapat diambil. Batangnya pula, separuh perlu dibuang sebab dah keras. Ruginya lah. bagi yang rajin, batang yang berakar tu boleh di biakkan balik. Cara paling mudah untuk biakkan kangkung dari keratan yang dibeli dipasar adalah dengan rendamkan di dalam air terlebih dahulu.

Bila daun mula tumbuh dan akar mula aktif, boleh lah dipindahkan terus ke tanah. Tapi, ada juga yang tanam terus di batas tanaman. Cuma risikonya, peratusan untuk kankung yang ditanam dari keratan batang tadi bercambah adalah rendah.

Selain ditanam semula, apa kata anda cuba hasilkan baja dari keratan kangkung yang tidak digunakan tadi. Resepi baja yang diperbuat dari sisa kangkung ni berupaya menyumburkan tanah dan dikategorikan sebagai baja bio-nutrient.

Resepi baja bio-nutrient

Bahan-bahan:

1 bahagian air
2 bahagian batang kangkung
3 bahagian daun pisang
2 bahagian gula merah

Cara-cara:

Campurkan kesemua bahan dan digaul rata dan perap selama sebulan di dalam bekas kedap udara selama sebulan. Selesai tempoh diperap, tapis dan asingkan cecair baja bio-nutrient penyuburan tanah dan simpan di dalam botol

Cara penggunaan:

Campurkan 3 sudu besar pati baja bio-nutrient bersama 20 liter air dan jadikan ia sebagai siraman pada batas tanaman


Pokok Lidah Ibu Mertua Mudah Untuk Dijaga Dalam Rumah

IMPIANA bantu anda bagaimana untuk mencari tumbuhan yang boleh hidup tanpa perlu sinaran matahari yang banyak.

Pokok Dracaena

Pokok Lidah Jin/Lidah Ibu Mertua

Spesis lain selain pokok Dracaena adalah pokok Lidah Jin. Ia nampak sama tetapi jaluran daunnya berbeza satu sama lain. Pohon ini antara pokok hiasan dalaman yang popular di pasaran. Jaluran daunnya sentiasa memikat peminat hiasan rumah untuk diletakkan tidak kira di dalam atau luar rumah kerana ketahannya untuk hidup tanpa pengawasan rapi seperti sinaran cahaya UV yang mencukupi tetapi memerlukan siraman air yang cukup untuk mengekalkan kesegarannya.

Alocasia spp.

Daun pokok ini hampir sama dengan pokok daun keladi yang tumbuh mekar di negara kita, tetapi perbezaan ketara diantara kedua-dua pohon ini ialah warna daun. Daun keladi, daunnya keseluruhan berwarna hijau manakala pohon Alocasia amazonica mempunyai urat yang berwarna putih dan nampak cantik apabila dijadikan hiasan. Ia juga memerlukan siraman air yang banyak tetapi tidak memerlukan cahaya mentari untuknya kekal subur.

Pokok Duit/Epipremnum aureum

Pokok ini dikenali sebagai spesis yang tumbuh secara menjalar atau memanjat. Ia tidak sesuai diletakkan dalam pasu dan susun di atas lantai sebagaimana tumbuhan lain. Idea dekorasi untuk tumbuhan ini adaah dengan menggantung pasunya dan perlu dijaga pertumbuhan daun. Kalau tidak dipangkas secara berkala, ia akan membuatkan kawasan kediaman anda nampak semak dan serabut.

Pokok Peace Lily

Ia amat terkenal kepada amalan Fengshui kerana pokok ini terkenal dengan sifatnya yang melambangkan keseimbangan. Selalunya pohon ini amat mudah untuk ditemui di setiap front offices dan juga dihadapan rumah. Ia amat efektif dalam menyeimbangan segala tenaga yang berlegaran di sekitarnya. Penjagaannya juga amat mudah dan tidak membebankan penggunanya. Selain itu, ia juga hebat dalam menyegarkan udara di dalam kawasan yang tertutup.

Taman Persahabatan Selangor-Jepun menjadi tarikan terbaru Bandar Raya Shah Alam. Taman yang terletak bersebelahan dengan Dataran Merdeka Shah Alam Kini Dibuka Kepada Umum Secara percuma bermula 12 Mac 2021 yang lalu.

Datuk Bandar Dato’ Haris Kasim berkata, taman berkeluasan 2.428 hektar yang dibina dengan kos RM 3.8juta ini siap sepenuhnya tahun lalu sejak mula dimajukan pada tahun 2018.

“Pembinaanya sebagai tanda penghargaan kepada negara Jepun yang kekal setia menajdikan selangor sebagai salah satu destinasi pelaburan”. Dato’ Haris Kasim

Walaubagaimanapun, taman ini dibuka lewat keapda umum disebabkan oleh faktur Perintah Kawalan Pergerakkan (PKP) akibat pandemik Covid-19.

Rekaan laman ini mengetegahkan konsep laman zen yang dilengkapi dengan elemen-elemen Jepun seperti kolam maze, Gerbang torii, Tsukubai (besen batu), laman refleksologi dan laman teres. Taman ini dibuka setia hari mulai jam 10am hingga jam 7pm secara percuma.

Kandang ternakan tidak kira lah kambing, lembu mahu pun ayam merupakan habitat terbaik untuk pembiakan hama, fungus dan lain-lain. Fungus dan hama yang membiak bukan sekadar memberi ancaman kepada ternakan sahaja malah mempengaruhi hasil atau produktiviti ternakan. Lebih parah, ia juga turut mengancam kesihatan manusia.

Oleh itu, langkah kawalan dan pencegahan perlu dilakukan segera sebelum ia bertambah serius. Untuk tujuan ini, kebiasaannya penggunaan racun serangga kimia menjadi pilihan. Pun begitu dalam selangkah ke arah penghasilan makanan “O” bahan kimia atau pencemaran bendasing, apa kata kita cuba hasilkannya secara organik.

Berikut adalah cara untuk menghasilkan semburan kawalan hama, fungus dan pelbagai lagi yang telah disarankan oleh MyBiostar Malaysia

Bahan-bahan:

10 kg (1/4 tong) campuran daun herba seperti serai, akar seruntun, hempedu bumi, daun jambu, daun durian belanda, daun limau purut, halia, bawang putih, lada hitam, sirih, kadok dan lain lain daun herba yang kelat dan pahit.
1 liter cuka makan
1 liter molases dan 1 liter Mybiostar.
3/4 tong air bersih

Peralatan :
Tong peraman kedap udara 50 liter.

Cara :
1. Bahan herba dicincang dan dimasukkan ke dalam tong

2. Isikan air bersih memenuhi 3/4 tong.

3. Masukkan 1 liter Mybiostar, cuka makan
dan di kacau rata.

3. Tambah air bersih hingga hampir memenuhi tong dan kacau rata lagi.

4. Tutup tong dengan kemas dan kedap udara, letak di tempat teduh.

5. Buka setiap hari untuk membuang gas dan kacau mengikut pusingan jam, tutup semula.

6. Proses ini perlu dilakukan selama 1 minggu.

7. Bila dah seminggu, tapiskan air perapan dan simpan di dalam bekas yang lebih mudah untuk disimpan dan digunakan.

8. Tapi, boleh juga Jika mahu biarkan terus terperam dan ambil sebahagian untuk keperluan semburan kandang.

9. Cara untuk menggunakannya adalah campur 1 liter pati perapan tadi bersama 10 liter air bersih tanpa klorin dan sembur pada lantai kandang.

Dengan modal anggaran RM50 anda kini sudah ada 40 liter racun serangga alami yang sesuai diguna untuk mengawal hama dan bakteria pathogen kandang dan sangat kuat untuk digunakan pada tanaman untuk mengawal kulat fusarium yang gemar menyerang pokok pisang dan jagung.

Sumber: MyBiostar Malaysia

Container garden sememangnya menjadi pilihan sama ada kepada pemilik yang tinggal di kediaman bertingkat mahupun kediaman biasa seperti teres atau semi-detached.  Ia merupakan satu cara yang sangat efektif untuk anda yang ingin menanam pokok di dalam pasu kerana kekangan ruang atau pun untuk memudahkan kerja-kerja berkebun anda. Kini ramai pemilik kediaman yang gemar menanam sayur-sayuran di dalam pasu kerana faktor inginkan sumber sayuran yang dimakan terjamin  kebersihannya. Nak menanam sayur juga tidak susah hanya perlu ikuti pantang larang ini untuk mendapatkan pokok yang subur dan merimbun hasilnya.

Baca juga di sini http://www.impiana.my/lepas-ikut-tip-ini-apa-saja-pokok-tanam-dalam-pasu-gerenti-subur/

Jenis Tanaman

Don’ts

Jangan membeli tumbuhan yang layu atau kelihatan tidak sihat. Ia bukan sahaja merugikan anda, malah mencacatkan container garden anda dan juga membuang masa. Oleh yang demikian, apakah yang seharusnya dilakukan? Membeli tumbuhan di nurseri yang established merupakan langkah yang bijak. Anda bakal memiliki lebih banyak peluang untuk memiliki tanaman yang sihat dan bebas serangan perosak. Ini kerana ia lazimnya ditempatkan di dalam unit storan atau kotak yang selamat dan jauh daripada serangan serangga perosak. Lebih terjaga. Di sini juga anda boleh mendapatkan pelbagai maklumat dan info penting berkenaan tumbuhan yang dibeli daripada pihak terbabit. Usah malu bertanya pada pekerja di nurseri tersebut jika berasa sangsi atau gusar mengenai sesuatu perkara.

Tanah

Don’ts

Usah bergantung pada tanah di laman anda semata-mata. Ini kerana ia tidak disyorkan untuk sebuah container garden yang merimbun dan sihat. Hal ini didorong faktor tanah di taman memiliki tekstur dan kondisi tanah yang kurang berkualiti untuk pasu. Ia sukar mengalirkan air dengan baik dan tidak mempunyai sistem pengudaraan yang sempurna. Malah, tanah tersebut mungkin memiliki kulat spora atau biji benih yang boleh tumbuh dalam pasu anda nanti. Meskipun tanah di laman tampak dalam kondisi baik, namun dengan teksturnya yang kasar dan berat ini akan membantutkan pertumbuhan tanaman container garden. Seharusnya tanah untuk container garden memiliki pengudaraan dan saliran air yang baik sambil tidak melupakan aspek kelembapan yang mencukupi bagi pertumbuhan tanaman container garden. Pilihan media artifisial turut membantu kerana ia lazimnya dimodifikasi untuk tanaman container garden dan memiliki pengaliran udara dan air yang baik.

Lokasi

Don’ts

Elakkan menempatkan container garden di lokasi tertutup seperti garaj atau belakang tembok dan sebagainya. Ini kerana selain menyebabkan kurangnya mendapat pancaran matahari, suhu yang lebih rendah boleh membunuh tanaman tersebut secara perlahan-lahan. Di samping itu, elakkan menempatkan container garden berhampiran dengan sumber kipas atau penyaman udara. Ia boleh mengakibatkan tumbuhan mengalami situasi kekeringan atau kontang seterusnya membantutkan pertumbuhan.

Pemilihan Pasu

Don’ts

Jangan tersalah pilih saiz pasu kerana ia begitu mempengaruhi pertumbuhan tanaman yang sihat. Banyak kesilapan seperti menanam tumbuhan dalam pasu yang terlalu kecil boleh mengakibatkan kegagalan container garden anda secara umumnya. Pasu yang dipilih haruslah memiliki ruang mencukupi untuk media dan pertumbuhan akar.

Penyiraman

Dont’s

Elakkan tanaman container garden daripada kekurangan air. Tumbuhan yang ditempatkan dalam bekas atau pasu kecil lebih kerap memerlukan penyiraman. Ini kerana ia tidak memiliki tanah yang banyak untuk menampung air dan kelembapan berpanjangan. Siram tanaman sehingga kelihatan air turun ke permukaan bawah pasu atau bekas tanaman. Jika tidak, ia hanya basah di permukaan tanah sahaja.

Dalam masa yang sama jangan biarkan tanaman anda mengalami situasi over-water iaitu air yang disiram tidak keluar daripada bekas tanaman. Inilah sebabnya mengapa pasu atau bekas tanaman yang berlubang di dasarnya sangat diperlukan bagi membantu air mengalir keluar dan mengelak berlakunya over-water. Situasi ini akan mengundang kekuningan pada daun  dan batang pokok mudah dijangkiti bakteria serta penyakit. Jika ini berlaku, alihkan tanaman ke lokasi yang mendapat pancaran matahari secara terus.